
(Tavallinen lainsäätämisjärjestys: ensimmäinen käsittely)



Tarkistus 1
Ehdotus asetukseksi
Johdanto-osan 9 kappale
	

	Komission teksti
	Tarkistus

	(9)	Kemikaaliviraston olisi edelleen edistettävä kemiallisten aineiden vaaroihin, riskeihin ja turvalliseen käyttöön liittyvän unionin lainsäädännön ja politiikkojen täytäntöönpanoa ja noudattamisen valvontaa. Näin se pyrkii tavoitteidensa saavuttamisen myötä edistämään ihmisten terveyden ja ympäristön suojelun korkeaa tasoa, sisämarkkinoiden tehokasta toimintaa sekä kemikaalien hallinnan yhtenäisyyttä ja johdonmukaisuutta kaikkialla unionissa ja samalla lisäämään kilpailukykyä ja innovointia, ottamaan huomioon pienten ja keskisuurten yritysten erityistarpeet ja edistämään eläinkokeille vaihtoehtoisten menetelmien kehittämistä.
	(9)	Kemikaaliviraston olisi edelleen edistettävä kemiallisten aineiden ja aineryhmien, seosten ja esineiden vaaroihin, riskeihin, turvalliseen käyttöön ja ympäristökestävyyteen liittyvän unionin lainsäädännön ja politiikkojen täytäntöönpanoa ja noudattamisen valvontaa. Näin se pyrkii tavoitteidensa saavuttamisen myötä edistämään ihmisten terveyden ja ympäristön suojelun korkeaa tasoa, mihin kuuluu myös haavoittuvassa asemassa olevien ryhmien suojelu, sisämarkkinoiden tehokasta toimintaa sekä kemikaalien hallinnan yhtenäisyyttä ja johdonmukaisuutta kaikkialla unionissa ja samalla lisäämään kilpailukykyä ja innovointia, ottamaan huomioon pienten ja keskisuurten yritysten erityistarpeet työterveysnormien turvaamiseksi ja parantamiseksi edelleen ja edistämään muiden kuin eläinkokeisiin perustuvien menetelmien ja uusien menetelmien kehittämistä. Tavoitteidensa saavuttamisen ja tehtävänsä suorittamisen myötä kemikaalivirasto edistää perussopimusten tavoitteiden täytäntöönpanoa kaikilta osin ja erityisesti SEUT-sopimuksen 191 artiklan 2 kohdan nojalla sitä, että ympäristöpolitiikka perustuu ennalta varautumisen periaatteelle sekä periaatteille, joiden mukaan ennalta ehkäiseviin toimiin olisi ryhdyttävä, ympäristövahinkoja olisi ehkäistävä ensisijaisesti niiden lähteellä ja että saastuttajan olisi maksettava.



Tarkistus 2
Ehdotus asetukseksi
Johdanto-osan 10 a kappale (uusi)
	

	Komission teksti
	Tarkistus

	
	(10 a)	Jäsenvaltioiden toimivaltaisten viranomaisten valmiuksien vahvistamiseksi ja niiden työn edistämiseksi kemikaaliviraston olisi voitava tilapäisesti siirtää palveluksessaan olevia virkamiehiä ja muuta henkilöstöä yksikön edun mukaisesti ja asetuksen N:o 31 (ETY), 11 (Euratom)1 a henkilöstösääntöjen 37 artiklan ja asetuksen N:o 31 (ETY), 11 (Euratom) muuhun henkilöstöön sovellettavien palvelussuhteen ehtojen 51 artiklan mukaisesti jäsenvaltioiden toimivaltaisten viranomaisten tai muiden sellaisten julkisten elinten palvelukseen, joille on annettu kemikaaliviraston toimeksiantoon liittyviä tehtäviä.

	
	__________________

	
	1 aAsetus N:o 31 (ETY) 11 (Euratom) Euroopan talousyhteisön ja Euroopan atomienergiajärjestön virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen vahvistamisesta (EYVL P 45, 14.6.1962, s. 1385, ELI: http://data.europa.eu/eli/reg/1962/31(1)/oj).



Tarkistus 3
Ehdotus asetukseksi
Johdanto-osan 11 kappale
	

	Komission teksti
	Tarkistus

	(11)	Kemikaaliviraston organisaatiorakenteen olisi tuettava sen tehtävien suorittamista, ja siinä olisi otettava huomioon kemikaaliviraston toiminnasta ja suoriutumisesta sen perustamisen jälkeen saadut kokemukset. On olennaisen tärkeää varmistaa, että kemikaalivirastolla on valmiudet suorittaa tehtävänsä korkeatasoisin tieteellisin ja teknisin valmiuksin toiminnan mahdollisimman hyvän laadun varmistamiseksi. Koska unionin toimielinten, jäsenvaltioiden, suuren yleisön ja asianosaisten luottamus kemikaalivirastoon on elintärkeää, sen toiminnan on oltava avointa ja tehokasta.
	(11)	Kemikaaliviraston organisaatiorakenteen olisi tuettava sen tehtävien suorittamista, ja siinä olisi otettava huomioon kemikaaliviraston toiminnasta ja suoriutumisesta sen perustamisen jälkeen saadut kokemukset. On olennaisen tärkeää varmistaa, että kemikaalivirastolla on valmiudet suorittaa tehtävänsä korkeatasoisin tieteellisin ja teknisin valmiuksin toiminnan mahdollisimman hyvän laadun varmistamiseksi.



Tarkistus 4
Ehdotus asetukseksi
Johdanto-osan 11 a kappale (uusi)
	

	Komission teksti
	Tarkistus

	
	(11 a)	Kemikaaliviraston olisi oltava keskeisessä asemassa varmistettaessa, että kaikki sidosryhmät ja suuri yleisö pitävät kemikaalilainsäädäntöä sekä sitä koskevia päätöksentekoprosesseja ja tieteellistä perustaa luotettavina. Kemikaaliviraston olisi myös toimittava keskeisessä asemassa kemikaalilainsäädäntöä ja sen täytäntöönpanoa koskevan tiedotuksen koordinoinnissa. Unionin toimielinten, jäsenvaltioiden, suuren yleisön ja asianosaisten luottamus kemikaalivirastoon on siksi olennaisen tärkeää. Tästä syystä on erityisen tärkeää taata kemikaaliviraston riippumattomuus, sen korkeatasoiset tieteelliset ja tekniset valmiudet ja sääntelyvalmiudet sekä avoimuus ja tehokkuus. Lisäksi olisi vahvistettava selkeät ja tehokkaat säännöt eturistiriitojen ehkäisemiseksi ja hallitsemiseksi, eikä asiantuntijoita pitäisi nimittää komiteoihin, jos eturistiriidoista on perusteltuja epäilyjä.



Tarkistus 5
Ehdotus asetukseksi
Johdanto-osan 13 kappale
	

	Komission teksti
	Tarkistus

	(13)	Kemikaaliviraston hallintoneuvostolle olisi annettava tarvittavat valtuudet. Näihin olisi kuuluttava erityisesti valtuudet nimittää pääjohtaja sekä riskinarviointikomitean, sosioekonomisesta analyysista vastaavan komitean ja valituslautakunnan jäsenet sekä hyväksyä konsolidoitu vuotuinen toimintakertomus, ohjelma-asiakirja, vuotuinen talousarvio ja kemikaalivirastoon sovellettavat varainhoitosäännöt. Komission, Euroopan parlamentin ja jäsenvaltioiden olisi oltava edustettuina hallintoneuvostossa, jotta sitä voidaan valvoa tehokkaasti. Avoimuuden varmistamiseksi komission olisi nimitettävä sellaiset hallintoneuvostossa olevat sidosryhmien edustajat, joilla ei ole äänioikeutta.
	(13)	Kemikaaliviraston hallintoneuvostolle olisi annettava tarvittavat valtuudet. Näihin olisi kuuluttava erityisesti valtuudet nimittää pääjohtaja sekä riskinarviointikomitean, sosioekonomisesta analyysista vastaavan komitean ja valituslautakunnan jäsenet sekä hyväksyä konsolidoitu vuotuinen toimintakertomus, ohjelma-asiakirja, vuotuinen talousarvio ja kemikaalivirastoon sovellettavat varainhoitosäännöt. Komission, Euroopan parlamentin ja jäsenvaltioiden olisi oltava edustettuina hallintoneuvostossa, jotta sitä voidaan valvoa tehokkaasti. Avoimuuden varmistamiseksi komission olisi nimitettävä sellaiset hallintoneuvostossa olevat sidosryhmien edustajat, joilla ei ole äänioikeutta, ja heidän olisi edustettava laajasti asiaan liittyviä erikoisaloja.



Tarkistus 6
Ehdotus asetukseksi
Johdanto-osan 15 a kappale (uusi)
	

	Komission teksti
	Tarkistus

	
	(15 a)	Kemikaaliviraston tehtävä riippumattomana tieteellisenä yhteyspisteenä tarkoittaa sitä, että tieteellistä lausuntoa voivat pyytää komission lisäksi myös Euroopan parlamentti ja jäsenvaltiot. Tieteelliseen neuvontaan liittyvän prosessin hallittavuuden ja johdonmukaisuuden varmistamiseksi kemikaaliviraston olisi voitava evätä pyyntö tai ehdottaa sen muuttamista ennalta määriteltyjen perusteiden pohjalta, ja mahdollinen pyynnön epääminen olisi perusteltava.



Tarkistus 7
Ehdotus asetukseksi
Johdanto-osan 16 kappale
	

	Komission teksti
	Tarkistus

	(16)	on antanut tieteellisiä lausuntoja työperäisen altistumisen raja-arvojen arvioinnista ja muista seikoista, jotka liittyvät työperäiseen altistumiseen vaarallisille kemikaaleille, kuten vaarallisten kemikaalien biologisista raja-arvoista neuvoston direktiivin 98/24/EY11 3 artiklan, Euroopan parlamentin ja neuvoston direktiivin 2004/37/EY12 16, 16 a ja 18 a artiklan sekä Euroopan parlamentin ja neuvoston direktiivin 2009/148/EY13 18 c ja 22 a artiklan yhteydessä komission ja kemikaaliviraston välillä aiemmin tehdyn tapauskohtaisen sopimuksen perusteella. Koska tehtävästä on muodostunut tavanomainen, sen vakiinnuttamiseksi tässä asetuksessa olisi vahvistettava, että riskinarviointikomitean olisi annettava tällaisia lausuntoja komission pyynnöstä. Lisäksi riskinarviointikomitean olisi komission pyynnöstä annettava tieteellisiä lausuntoja kaikista muista seikoista, jotka liittyvät kemiallisten aineiden vaaroihin, riskeihin ja turvalliseen käyttöön sellaisenaan, seoksissa tai esineisiin sisältyvinä, sellaisina kuin ne on määritelty asetuksen (EY) N:o 1907/2006 3 artiklan 1, 2 ja 3 kohdassa.
	(16)	on antanut tieteellisiä lausuntoja työperäisen altistumisen raja-arvojen arvioinnista ja muista seikoista, jotka liittyvät työperäiseen altistumiseen vaarallisille kemikaaleille, kuten vaarallisten kemikaalien biologisista raja-arvoista neuvoston direktiivin 98/24/EY11 3 artiklan, Euroopan parlamentin ja neuvoston direktiivin 2004/37/EY12 16, 16 a ja 18 a artiklan sekä Euroopan parlamentin ja neuvoston direktiivin 2009/148/EY13 18 c ja 22 a artiklan yhteydessä komission ja kemikaaliviraston välillä aiemmin tehdyn tapauskohtaisen sopimuksen perusteella. Koska tehtävästä on muodostunut tavanomainen, sen vakiinnuttamiseksi tässä asetuksessa olisi vahvistettava, että riskinarviointikomitean olisi annettava tällaisia lausuntoja komission pyynnöstä. Lisäksi riskinarviointikomitean olisi komission, Euroopan parlamentin tai jäsenvaltioiden pyynnöstä annettava tieteellisiä lausuntoja kaikista muista seikoista, jotka liittyvät kemiallisten aineiden vaaroihin, riskeihin ja turvalliseen käyttöön sellaisenaan, seoksissa tai esineisiin sisältyvinä, sellaisina kuin ne on määritelty asetuksen (EY) N:o 1907/2006 3 artiklan 1, 2 ja 3 kohdassa.

	_________________
	_________________

	11Neuvoston direktiivi 98/24/EY, annettu 7 päivänä huhtikuuta 1998, työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä (neljästoista direktiivin 89/391/ETY 16 artiklan 1 kohdassa tarkoitettu erityisdirektiivi) (EYVL L 131, 5.5.1998, s. 11, ELI: http://data.europa.eu/eli/dir/1998/24/oj).
	11Neuvoston direktiivi 98/24/EY, annettu 7 päivänä huhtikuuta 1998, työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä (neljästoista direktiivin 89/391/ETY 16 artiklan 1 kohdassa tarkoitettu erityisdirektiivi) (EYVL L 131, 5.5.1998, s. 11, ELI: http://data.europa.eu/eli/dir/1998/24/oj).

	12Euroopan parlamentin ja neuvoston direktiivi 2004/37/EY, annettu 29 päivänä huhtikuuta 2004, työntekijöiden suojelemisesta syöpäsairauden vaaraa aiheuttaville tekijöille, perimän muutoksia aiheuttaville aineille tai lisääntymiselle vaarallisille aineille altistumiseen työssä liittyviltä vaaroilta (kuudes neuvoston direktiivin 89/391/ETY 16 artiklan 1 kohdassa tarkoitettu erityisdirektiivi) (EUVL L 158, 30.4.2004, s. 50, ELI: http://data.europa.eu/eli/dir/2004/37/oj).
	12Euroopan parlamentin ja neuvoston direktiivi 2004/37/EY, annettu 29 päivänä huhtikuuta 2004, työntekijöiden suojelemisesta syöpäsairauden vaaraa aiheuttaville tekijöille, perimän muutoksia aiheuttaville aineille tai lisääntymiselle vaarallisille aineille altistumiseen työssä liittyviltä vaaroilta (kuudes neuvoston direktiivin 89/391/ETY 16 artiklan 1 kohdassa tarkoitettu erityisdirektiivi) (EUVL L 158, 30.4.2004, s. 50, ELI: http://data.europa.eu/eli/dir/2004/37/oj).

	13Euroopan parlamentin ja neuvoston direktiivi 2009/148/EY, annettu 30 päivänä marraskuuta 2009, työntekijöiden suojelemisesta vaaroilta, jotka liittyvät asbestialtistukseen työssä (EUVL L 330, 16.12.2009, s. 28, ELI: http://data.europa.eu/eli/dir/2009/148/oj).
	13Euroopan parlamentin ja neuvoston direktiivi 2009/148/EY, annettu 30 päivänä marraskuuta 2009, työntekijöiden suojelemisesta vaaroilta, jotka liittyvät asbestialtistukseen työssä (EUVL L 330, 16.12.2009, s. 28, ELI: http://data.europa.eu/eli/dir/2009/148/oj).



Tarkistus 8
Ehdotus asetukseksi
Johdanto-osan 18 kappale
	

	Komission teksti
	Tarkistus

	(18)	Hallintoneuvoston olisi vahvistettava riskinarviointikomitean, sosioekonomisesta analyysista vastaavan komitean, jäsenvaltioiden komitean, biosidivalmistekomitean ja kuluttajien turvallisuutta käsittelevän tiedekomitean työjärjestys, mukaan lukien komiteoiden työryhmien menettelysäännöt. Jotta komissio voisi harjoittaa valvontatehtäväänsä, hallintoneuvostossa olevien komission edustajien olisi hyväksyttävä työjärjestys vaarantamatta kuitenkaan komiteoiden ja niiden työryhmien riippumattomuutta.
	(18)	Hallintoneuvoston olisi vahvistettava riskinarviointikomitean, sosioekonomisesta analyysista vastaavan komitean, jäsenvaltioiden komitean, biosidivalmistekomitean ja kuluttajien turvallisuutta käsittelevän tiedekomitean työjärjestys, mukaan lukien komiteoiden työryhmien menettelysäännöt. Jotta komissio voisi harjoittaa valvontatehtäväänsä, pääjohtajan olisi kuultava hallintoneuvostossa olevia komission edustajia laatiessaan riskinarviointikomitean, sosioekonomisesta analyysista vastaavan komitean ja kuluttajien turvallisuutta käsittelevän tiedekomitean työjärjestystä siten, että säilytetään komiteoiden ja niiden työryhmien riippumattomuus.



Tarkistus 9
Ehdotus asetukseksi
Johdanto-osan 19 kappale
	

	Komission teksti
	Tarkistus

	(19)	Riskinarviointikomitean ja sosioekonomisesta analyysista vastaavan komitean lausuntojen olisi perustuttava mahdollisimman laajaan unionissa saatavilla olevaan tieteelliseen ja tekniseen asiantuntemukseen. Tätä varten kunkin jäsenvaltion olisi nimettävä kaksi jäsentä riskinarviointikomiteaan ja sosioekonomisesta analyysista vastaavaan komiteaan, ja niillä olisi oltava oikeus nimetä enintään kaksi lisäjäsentä. Riskinarviointikomitean, sosioekonomisesta analyysista vastaavan komitean, biosidivalmistekomitean ja kuluttajien turvallisuutta käsittelevän tiedekomitean olisi voitava nimittää lisäjäseniä ja käyttää asiantuntijapalveluja ottaen huomioon työmäärä, tarvittavan asiantuntemuksen laji ja taloudellisten resurssien saatavuus.
	(19)	Riskinarviointikomitean ja sosioekonomisesta analyysista vastaavan komitean lausuntojen olisi perustuttava mahdollisimman laajaan unionissa saatavilla olevaan tieteelliseen ja tekniseen asiantuntemukseen. Tätä varten ja sen varmistamiseksi, että riskinarviointikomitea ja sosioekonomisesta analyysista vastaava komitea ovat täysin toimintakykyisiä, on olennaisen tärkeää, että kukin jäsenvaltio nimeää kaksi jäsentä riskinarviointikomiteaan ja sosioekonomisesta analyysista vastaavaan komiteaan ja sillä on oikeus nimetä enintään kaksi lisäjäsentä. Riskinarviointikomitean, sosioekonomisesta analyysista vastaavan komitean, biosidivalmistekomitean ja kuluttajien turvallisuutta käsittelevän tiedekomitean olisi voitava nimittää lisäjäseniä ja käyttää asiantuntijapalveluja ottaen huomioon työmäärä, tarvittavan asiantuntemuksen laji, maantieteellinen tasapaino ja taloudellisten resurssien saatavuus. Komiteoiden jäsenten olisi edustettava sellaista asiantuntemusta, jota kemikaalivirastolle annettujen tehtävien asianmukainen hoitaminen edellyttää. Kemikaaliviraston olisi voitava auttaa jäsenvaltioita määrittämään asiaankuuluvat profiilit riskinarviointikomitean, sosioekonomisesta analyysista vastaavan komitean ja biosidivalmistekomitean jäsenyyttä varten, jos jäsenvaltiot sitä pyytävät.



Tarkistus 10
Ehdotus asetukseksi
Johdanto-osan 21 a kappale (uusi)
	

	Komission teksti
	Tarkistus

	
	(21 a)	Kemikaaliviraston olisi perustettava akkreditoitujen sidosryhmien yleiskokous, jonka olisi pyrittävä vahvistamaan suhteita akkreditoituihin sidosryhmiin ja helpottamaan niiden osallistumista kemikaaliviraston tehtävien hoitamiseen varmistaen samalla toimialan edustajien ja kansalaisyhteiskunnan edustajien tasapainoinen edustus.



Tarkistus 11
Ehdotus asetukseksi
Johdanto-osan 21 b kappale (uusi)
	

	Komission teksti
	Tarkistus

	
	(21 b)	Tieteellisen yhteistyön tehostamiseksi ja kemikaaliviraston työn tukemiseksi on tarpeen edistää kemikaaliviraston toimeksiantoon kuuluvilla aloilla toimivien kansallisten viranomaisten, virastojen ja tutkimuslaitosten verkostoitumista. Verkostoitumisen tarkoituksena on edistää tietojenvaihtoa, toimien koordinointia ja yhteisten hankkeiden kehittämistä sekä asiantuntemuksen ja parhaiden käytäntöjen jakamista. Tätä varten olisi laadittava luettelo jäsenvaltioiden nimeämistä kansallisista viranomaisista, virastoista ja tutkimuslaitoksista, jotta nämä kansalliset viranomaiset, virastot ja tutkimuslaitokset voivat avustaa kemikaalivirastoa esimerkiksi tieteellisten lausuntojen valmistelutyössä, tiedonkeruussa ja kehittymässä olevien riskien tunnistamisessa.



Tarkistus 12
Ehdotus asetukseksi
Johdanto-osan 23 a kappale (uusi)
	

	Komission teksti
	Tarkistus

	
	(23 a)	Kemikaalivirastolle osoitettujen tehtävien ja vastuualueiden lisääntymisestä johtuvaan lisätyömäärään olisi vastattava myöntämällä asianmukainen rahoitus henkilöstökuluihin ja muihin välttämättömiin kustannuksiin. Hallintoneuvoston olisi osana yhtenäisen ohjelma-asiakirjan luonnosta arvioitava taloudellisten ja henkilöresurssiensa riittävyyttä nykyisten ja tulevien tehtäviensä hoitamiseen.



Tarkistus 13
Ehdotus asetukseksi
Johdanto-osan 25 kappale
	

	Komission teksti
	Tarkistus

	(25)	Kemikaalivirastolla on ollut vaikeuksia ennustaa tarkasti maksuista ja palkkioista saatavia tuloja jopa kaikkein edistyneimmillä tilastomenetelmillä, koska vastuutahojen kysynnän taustatekijöitä koskevia tietoja on ollut saatavilla vain vähän. Tämä vaikuttaa kemikaaliviraston toimintaan ja edellyttää, että hallintoneuvosto tekee toistuvia muutoksia talousarvioon. Tämän vuoksi kemikaaliviraston olisi voitava luoda varaus maksuista saamiensa tulojen ylijäämästä tässä asetuksessa säädetyin edellytyksin. Näin kemikaalivirasto voi lieventää maksuista saatavien tulojen suuren vaihtelun seurauksia. Tällaisen varauksen luominen antaa kemikaalivirastolle mahdollisuuden parantaa rahoitusmallinsa kestävyyttä, sanotun kuitenkaan rajoittamatta unionin vuotuista rahoitusosuutta ja monivuotista rahoitussuunnitelmaa. Varauksen parametreja, laskentaa ja toimintaa koskevat yksityiskohtaiset säännöt olisi vahvistettava kemikaaliviraston varainhoitoa koskevissa säännöissä, ja niihin olisi sisällyttävä tässä asetuksessa säädetyt vaatimukset. Laskettaessa kemikaaliviraston talousarvioesitykseen sisällytettävää vuotuista rahoitusosuutta varaukseen tai varauksesta saataville asetettavaa määrää, olisi käytettävä menetelmää, jota kemikaalivirasto soveltaa mekaanisesti joka vuosi.
	(25)	Kemikaalivirastolla on ollut vaikeuksia ennustaa tarkasti maksuista ja palkkioista saatavia tuloja jopa kaikkein edistyneimmillä tilastomenetelmillä, koska vastuutahojen kysynnän taustatekijöitä koskevia tietoja on ollut saatavilla vain vähän. Kemikaalivirasto sitoutuu jatkuvasti parantamaan ennustemenetelmiään. Tämä vaikuttaa kemikaaliviraston toimintaan ja edellyttää, että hallintoneuvosto tekee toistuvia muutoksia talousarvioon. Tämän vuoksi kemikaaliviraston olisi voitava luoda varaus maksuista saamiensa tulojen ylijäämästä tässä asetuksessa säädetyin edellytyksin. Näin kemikaalivirasto voi lieventää maksuista saatavien tulojen suuren vaihtelun seurauksia. Tällaisen varauksen luominen antaa kemikaalivirastolle mahdollisuuden parantaa rahoitusmallinsa kestävyyttä, sanotun kuitenkaan rajoittamatta unionin vuotuista rahoitusosuutta ja monivuotista rahoitussuunnitelmaa. Varauksen parametreja, laskentaa ja toimintaa koskevat yksityiskohtaiset säännöt olisi vahvistettava kemikaaliviraston varainhoitoa koskevissa säännöissä, ja niihin olisi sisällyttävä tässä asetuksessa säädetyt vaatimukset. Laskettaessa kemikaaliviraston talousarvioesitykseen sisällytettävää vuotuista rahoitusosuutta varaukseen tai varauksesta saataville asetettavaa määrää, olisi käytettävä menetelmää, jota kemikaalivirasto soveltaa mekaanisesti joka vuosi. Tällaisen varauksen perustaminen yleisbudjetointimallin mukaisesti toimivalle osittain omarahoitteiselle EU:n virastolle on yksittäistapaus eikä muodosta ennakkotapausta muille EU:n virastoille.



Tarkistus 14
Ehdotus asetukseksi
Johdanto-osan 26 kappale
	

	Komission teksti
	Tarkistus

	(26)	Jotta voidaan puuttua kemikaaliviraston maksuista saatavien tulojen suuriin vaihteluihin, komissiolle olisi Euroopan unionin toiminnasta tehdyn sopimuksen 290 artiklan mukaisesti siirrettävä valta antaa säädöksiä, jotka koskevat varauksen erityisedellytysten muuttamista. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla, ja että nämä kuulemiset toteutetaan paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa20 vahvistettujen periaatteiden mukaisesti. Jotta voitaisiin erityisesti varmistaa tasavertainen osallistuminen delegoitujen säädösten valmisteluun, Euroopan parlamentille ja neuvostolle toimitetaan kaikki asiakirjat samaan aikaan kuin jäsenvaltioiden asiantuntijoille, ja Euroopan parlamentin ja neuvoston asiantuntijoilla on järjestelmällisesti oikeus osallistua komission asiantuntijaryhmien kokouksiin, joissa valmistellaan delegoituja säädöksiä.
	Poistetaan.

	_________________
	

	20 EUVL L 123, 12.5.2016, s. 1, ELI: http://data.europa.eu/eli/agree_interinstit/2016/512/oj.
	



Tarkistus 15
Ehdotus asetukseksi
Johdanto-osan 31 kappale
	

	Komission teksti
	Tarkistus

	(31)	Kemikaaliviraston olisi jatkossakin oltava aktiivinen tutkimus- ja innovointitoiminnassa ja autettava jäsenvaltioita ja komissiota edistämään kaikkein haitallisimpien kemikaalien korvaamista ja kehittämään tieteellisiä menetelmiä, erityisesti muita kuin eläinkokeisiin perustuvia menetelmiä, kemikaalien vaarojen sekä niiden käytön riskien ja sosioekonomisten vaikutusten arvioimiseksi.
	(31)	Kemikaaliviraston olisi jatkossakin oltava aktiivinen tutkimus- ja innovointitoiminnassa ja autettava jäsenvaltioita ja komissiota edistämään kaikkein haitallisimpien kemikaalien ja muiden vaarallisten kemikaalien ja kemikaaliryhmien korvaamista ja kehittämään tieteellisiä menetelmiä, erityisesti muita kuin eläinkokeisiin perustuvia menetelmiä ja uusia menetelmiä, kemikaalien ja kemikaaliryhmien vaarojen sekä niiden käytön riskien ja sosioekonomisten vaikutusten arvioimiseksi. Kemikaaliviraston olisi tarvittaessa edistettävä eksposomiikan alan tutkimusta, joka koskee vaarallisille kemikaaleille altistumisen ja haitallisten terveysvaikutusten välisiä yhteyksiä, eli kaikkien biologiaan ja terveyteen vaikuttavien fysikaalisten, kemiallisten, biologisten ja psykososiaalisten tekijöiden ja niiden vuorovaikutuksen kokoamista yhteen.



Tarkistus 16
Ehdotus asetukseksi
Johdanto-osan 31 a kappale (uusi)
	

	Komission teksti
	Tarkistus

	
	(31 a)	Unionin virastojen välisellä lujitetulla yhteistyöllä voi olla ratkaiseva rooli varmistettaessa, että tieteellinen näyttö on yhdenmukaista, ja saatettaessa tietämys paremmin kaikkien asiaankuuluvien sidosryhmien saataville, tarjottaessa strategista ohjausta unionin tutkimusrahoitukselle ja helpotettaessa osallistumista käynnissä oleviin tutkimus- ja innovointihankkeisiin. Kemikaaliviraston, Euroopan elintarviketurvallisuusviranomaisen (EFSA), Euroopan lääkeviraston (EMA), Euroopan tautienehkäisy- ja -valvontakeskuksen (ECDC) ja Euroopan ympäristökeskuksen (EEA) välinen vuonna 2023 perustettu yhteinen terveys -työryhmä on osoittautunut onnistuneeksi aloitteeksi, jolla on lujitettu näiden viiden unionin viraston välistä monialaista yhteistyötä, jotta niitä voidaan auttaa vastaamaan paremmin ihmisten, eläinten, kasvien ja ympäristön terveyteen liittyviin haasteisiin ja edistämään menestyksekkäästi yhteinen terveys -lähestymistavan täytäntöönpanoa Euroopassa. Koska kyseisen aloitteen on määrä päättyä vuonna 2026, tällä asetuksella olisi perustettava pysyvämpi ja vakiintuneempi monialaisen yhteistyön muoto sekä pysyvä työryhmä, jonka tavoitteena on hyödyntää yhteinen terveys -työryhmän työtä ja laajentaa sen toiminta-alaa muihin lähestymistapoihin, kuten eksposomiin, joka kattaa myös yhteinen terveys -mallin, mikä tarjoaa kokonaisvaltaisen, järjestelmäpohjaisen lähestymistavan kemikaalien ympäristöriskien arviointiin. Myös EU-OSHA olisi otettava mukaan tähän pysyvään kehykseen. Työryhmään kuuluvien virastojen olisi hahmoteltava työryhmälle yhteinen visio ja tavoitteet ja pyrittävä pysyvämpään ja vakiintuneempaan monialaisen yhteistyön muotoon kyseisten unionin virastojen välillä. Niiden olisi voitava suunnitella koordinoituja toimia ja laajentaa yhteistyönsä kattavuutta vuotuisten toimintasuunnitelmien avulla.



Tarkistus 17
Ehdotus asetukseksi
Johdanto-osan 37 a kappale (uusi)
	

	Komission teksti
	Tarkistus

	
	(37 a)	Tämän asetuksen vaikutukset unionin talousarvioon on arvioitu1 a Euroopan unionin toiminnasta tehdyn sopimuksen 310 artiklan 4 kohdan mukaisesti. Sen täytäntöönpanoon olisi osoitettava riittävät taloudelliset ja henkilöresurssit ottaen samalla huomioon sen rahoituksen vaikutukset muihin unionin ohjelmiin tai toimintapolitiikkoihin ja varmistaen sen yhteensopivuuden monivuotisen rahoituskehyksen, omien varojen järjestelmän ja vastaavan toimielinten välisen sopimuksen kanssa sekä Euroopan parlamentin ja neuvoston asetuksessa (EU, Euratom) 2024/25091 b vahvistettujen talousarvioperiaatteiden kanssa.

	
	__________________

	
	1 a Pro memoria: Euroopan parlamentin budjettivaliokunnan talousarvionäkökohtia koskeva arvio, annettu (XX) 2026, ehdotuksesta Euroopan parlamentin ja neuvoston asetukseksi Euroopan kemikaalivirastosta ja asetusten (EY) N:o 1907/2006, (EU) N:o 528/2012, (EU) N:o 649/2012 ja (EU) 2019/1021 muuttamisesta (COM(2025)0386).

	
	1 b Euroopan parlamentin ja neuvoston asetus (EU, Euratom) 2024/2509, annettu 23 päivänä syyskuuta 2024, unionin yleiseen talousarvioon sovellettavista varainhoitosäännöistä (EUVL L, 2024/2509, 26.9.2024, ELI: http://data.europa.eu/eli/reg/2024/2509/oj).



Tarkistus 18
Ehdotus asetukseksi
3 artikla – 1 kohta
	

	Komission teksti
	Tarkistus

	Viraston kotipaikka on Helsinki, Suomi, kuten 13 päivänä joulukuuta 2003 tehdyssä jäsenvaltioiden edustajien yhteisessä sopimuksessa (2004/97/EY, Euratom)25 määrätään.
	Viraston kotipaikka on Helsinki, Suomi.

	_________________
	

	25 2004/97/EY, Euratom: Valtion- tai hallitusten päämiesten tasolla kokoontuneiden jäsenvaltioiden edustajien yhteisellä sopimuksella 13 päivänä joulukuuta 2003 tehty päätös Euroopan unionin tiettyjen laitosten ja virastojen kotipaikan vahvistamisesta (EUVL L 29, 3.2.2004, s. 15, ELI: http://data.europa.eu/eli/dec/2004/97(1)/oj).
	



Tarkistus 19
Ehdotus asetukseksi
4 artikla – 1 kohta
	

	Komission teksti
	Tarkistus

	1.	Kemikaalivirasto myötävaikuttaa kemiallisten aineiden, seosten ja esineiden vaaroihin, riskeihin ja turvalliseen käyttöön liittyvän unionin lainsäädännön ja politiikan täytäntöönpanoon ja valvontaan, antaa tieteellisiä lausunto ja neuvoja sekä riippumatonta tietoa kaikista tämän alan asioista ja tiedottaa riskeistä.
	1.	Kemikaalivirasto myötävaikuttaa kemiallisten aineiden, seosten ja esineiden vaaroihin, riskeihin, turvalliseen käyttöön ja ympäristökestävyyteen liittyvän unionin lainsäädännön ja politiikan täytäntöönpanoon ja valvontaan, antaa tieteellisiä lausuntoja ja neuvoja sekä riippumatonta tietoa kaikista tämän alan asioista, seuraa kehittymässä olevia kemiallisia riskejä ja kerää tai tuottaa tietoja kemikaaleista sekä tiedottaa näistä seikoista.



Tarkistus 20
Ehdotus asetukseksi
4 artikla – 2 kohta
	

	Komission teksti
	Tarkistus

	2.	Kemikaalivirasto pyrkii tavoitteidensa saavuttamisen myötä edistämään ihmisten terveyden ja ympäristön suojelun korkeaa tasoa, aineiden vapaata liikkuvuutta sisämarkkinoilla sekä kemikaalien arvioinnin ja hallinnan yhtenäisyyttä ja johdonmukaisuutta kaikkialla unionissa ja samalla lisäämään kilpailukykyä ja innovointia, ottamaan huomioon mikroyritysten sekä pienten ja keskisuurten yritysten määritelmästä 6 päivänä toukokuuta 2003 annetussa komission suosituksessa26 määriteltyjen pienten ja keskisuurien yritysten, jäljempänä ’pk-yritykset’, erityistarpeet ja edistämään eläinkokeille vaihtoehtoisten menetelmien kehittämistä.
	2.	Kemikaalivirasto edistää tavoitteidensa saavuttamisen myötä ihmisten terveyden ja ympäristön suojelun korkean tason varmistamista, mihin kuuluu myös haavoittuvassa asemassa olevien ryhmien suojelu. Kemikaalivirasto pyrkii huolehtimaan kemikaalien arvioinnin ja hallinnan laadusta, yhtenäisyydestä ja johdonmukaisuudesta kaikkialla unionissa, mikä on ratkaisevan tärkeää aineiden vapaan liikkuvuuden varmistamiseksi sisämarkkinoilla, ja samalla lisäämään osaltaan kilpailukykyä ja innovointia, ottamaan huomioon mikroyritysten sekä pienten ja keskisuurten yritysten määritelmästä 6 päivänä toukokuuta 2003 annetussa komission suosituksessa26 määriteltyjen pienten ja keskisuurien yritysten, jäljempänä ’pk-yritykset’, erityistarpeet ja edistämään ja lujittamaan haitallisten kemikaalien ja haitallisten kemikaaliryhmien korvaamista koskevaa asiantuntemusta sekä muiden kuin eläinkokeisiin perustuvien menetelmien ja uusien menetelmien kehittämistä ja käyttöä.

	_________________
	_________________

	26 Komission suositus, annettu 6 päivänä toukokuuta 2003, mikroyritysten sekä pienten ja keskisuurten yritysten määritelmästä (EUVL L 124, 20.5.2003, s. 36, ELI: http://data.europa.eu/eli/reco/2003/361/oj)
	26 Komission suositus, annettu 6 päivänä toukokuuta 2003, mikroyritysten sekä pienten ja keskisuurten yritysten määritelmästä (EUVL L 124, 20.5.2003, s. 36, ELI: http://data.europa.eu/eli/reco/2003/361/oj)



Tarkistus 21
Ehdotus asetukseksi
4 artikla – 5 kohta – b alakohta
	

	Komission teksti
	Tarkistus

	b)	tarjota teknistä ja tieteellistä tukea, ohjausta, tietoteknisiä välineitä ja digitaalista infrastruktuuria tämän asetuksen ja unionin alakohtaisen lainsäädännön kehittämistä, täytäntöönpanoa ja noudattamisen valvontaa varten ottaen huomioon pk-yritysten erityistarpeet ja tavoite korvata eläinkokeet muilla vaihtoehdoilla, silloin kun se on tieteellisesti mahdollista;
	b)	tarjota teknistä ja tieteellistä tukea, ohjausta, tietoteknisiä välineitä ja digitaalista infrastruktuuria tämän asetuksen ja unionin alakohtaisen lainsäädännön kehittämistä, täytäntöönpanoa ja noudattamisen valvontaa varten ottaen huomioon ihmisten terveyden ja ympäristön suojelun korkean tason varmistamista koskevat tavoitteet, työterveysnormit, pk-yritysten erityistarpeet ja vaatimus korvata eläinkokeet muilla kuin eläinkokeisiin perustuvilla menetelmillä, silloin kun se on tieteellisesti mahdollista;



Tarkistus 22
Ehdotus asetukseksi
4 artikla – 5 kohta – g a alakohta (uusi)
	

	Komission teksti
	Tarkistus

	
	g a)	varmistaa, että eturistiriidat estetään tai niitä hallitaan, jotta voidaan varmistaa sen riippumattomuus ja uskottavuus sidosryhmiin ja suureen yleisöön nähden;



Tarkistus 23
Ehdotus asetukseksi
4 artikla – 5 kohta – k a alakohta (uusi)
	

	Komission teksti
	Tarkistus

	
	k a)	antaa Euroopan parlamentin tai jäsenvaltion pyynnöstä tieteellisiä lausuntoja ja teknistä apua toimivaltaansa kuuluvilla aloilla;



Tarkistus 24
Ehdotus asetukseksi
4 artikla – 5 kohta – k b alakohta (uusi)
	

	Komission teksti
	Tarkistus

	
	k b)	tarjota henkilöstölle ja komiteoiden jäsenille vuosittaista koulutusta ja jakaa tietämystä kaikkien sidosryhmien kanssa.



Tarkistus 25
Ehdotus asetukseksi
4 artikla – 5 a kohta (uusi)
	

	Komission teksti
	Tarkistus

	
	5 a.	Tämän artiklan 5 kohdan c, d, e, k ja k a alakohdan ja 13 artiklan 2 kohdan b alakohdan nojalla vastaanotetut pyynnöt sekä säännöllinen päivitys niiden tilanteesta asetetaan julkisesti saataville kemikaaliviraston verkkosivustolla.



Tarkistus 26
Ehdotus asetukseksi
5 artikla – 1 kohta – c alakohta
	

	Komission teksti
	Tarkistus

	c)	riskinarviointikomitea, jonka tehtävänä on valmistella kemikaaliviraston lausunnot kemikaalien riskeistä ihmisten terveydelle tai ympäristölle;
	c)	riskinarviointikomitea, jonka tehtävänä on valmistella kemikaaliviraston lausunnot kemikaalien vaaroista ja riskeistä ihmisten terveydelle tai ympäristölle;



Tarkistus 27
Ehdotus asetukseksi
5 artikla – 1 kohta – d alakohta
	

	Komission teksti
	Tarkistus

	d)	sosioekonomisesta analyysista vastaava komitea, jonka tehtävänä on valmistella kemikaaliviraston lausunnot aineita koskevien lainsäädäntötoimien mahdollisista sosioekonomisia vaikutuksista;
	d)	sosioekonomisesta analyysista vastaava komitea, jonka tehtävänä on valmistella kemikaaliviraston lausunnot kemikaaleja koskevien lainsäädäntötoimien mahdollisista sosioekonomisia vaikutuksista;



Tarkistus 28
Ehdotus asetukseksi
5 artikla – 1 kohta – h a alakohta (uusi)
	

	Komission teksti
	Tarkistus

	
	h a)	akkreditoitujen sidosryhmien yleiskokous, joka perustetaan 41 a artiklan mukaisesti ja jonka tavoitteena on vahvistaa akkreditoitujen sidosryhmien ja kemikaaliviraston välisiä suhteita ja helpottaa akkreditoitujen sidosryhmien osallistumista kemikaaliviraston tehtävien hoitamiseen;



Tarkistus 29
Ehdotus asetukseksi
5 artikla – 1 kohta – i alakohta
	

	Komission teksti
	Tarkistus

	i)	sihteeristö, joka toimii pääjohtajan alaisuudessa ja tekee kemikaalivirastolle osoitettua työtä unionin alakohtaisen lainsäädännön mukaisesti, antaa komiteoille ja valvontafoorumille teknistä, tieteellistä ja hallinnollista tukea sekä varmistaa niiden toimien asianmukaisen yhteensovittamisen;
	i)	sihteeristö, joka toimii pääjohtajan alaisuudessa ja tekee kemikaalivirastolle osoitettua työtä unionin alakohtaisen lainsäädännön mukaisesti, antaa komiteoille ja valvontafoorumille teknistä, tieteellistä ja hallinnollista tukea, valmiuksien kehittämistä ja koulutusta sekä varmistaa niiden toimien asianmukaisen yhteensovittamisen;



Tarkistus 30
Ehdotus asetukseksi
6 artikla – 1 kohta – c alakohta
	

	Komission teksti
	Tarkistus

	c)	kahdesta Euroopan parlamentin nimittämästä asiantuntijasta.
	c)	kahdesta Euroopan parlamentin nimittämästä riippumattomasta henkilöstä; kyseisten henkilöiden on hoidettava tehtäviään riippumattomasti, eivätkä he saa pyytää eivätkä ottaa vastaan ohjeita miltään unionin toimielimeltä, elimeltä, toimistolta tai virastolta taikka hallituksilta eivätkä miltään muulta julkiselta tai yksityiseltä elimeltä.



Tarkistus 31
Ehdotus asetukseksi
6 artikla – 2 kohta
	

	Komission teksti
	Tarkistus

	2.	Jäsenvaltioiden edustajilla, komission edustajilla ja Euroopan parlamentin nimittämillä asiantuntijoilla on äänioikeus. Komission nimittämillä sidosryhmiä edustavilla henkilöillä ei ole äänioikeutta.
	2.	Jäsenvaltioiden edustajilla, komission edustajilla ja Euroopan parlamentin nimittämillä riippumattomilla henkilöillä on äänioikeus. Komission nimittämillä sidosryhmiä edustavilla henkilöillä ei ole äänioikeutta.



Tarkistus 32
Ehdotus asetukseksi
6 artikla – 3 kohta – b alakohta
	

	Komission teksti
	Tarkistus

	b)	ammattiliitot;
	b)	ammattiliitot, mukaan lukien työterveys ja -turvallisuus;



Tarkistus 33
Ehdotus asetukseksi
6 artikla – 3 kohta – d a alakohta (uusi)
	

	Komission teksti
	Tarkistus

	
	d a)	muut kuin eläinkokeisiin perustuvat menetelmät;



Tarkistus 34
Ehdotus asetukseksi
6 artikla – 4 kohta
	

	Komission teksti
	Tarkistus

	4.	Hallintoneuvoston jäsenet nimitetään heidän kemikaaliturvallisuuden tai kemikaalien sääntelyn alan osaamisensa ja kokemuksensa perusteella ottaen huomioon taidot myös johtamisen, hallinnon ja talousarvioiden osa-alueilla. Miesten ja naisten yhdenvertaisen kohtelun periaatteen mukaisesti kaikkien hallintoneuvoston jäseniä nimeävien ja nimittävien osapuolten on pyrittävä sukupuolten tasapuoliseen edustukseen hallintoneuvostossa. Komiteoiden ja valvontafoorumin tai niiden työryhmien jäsenet, varajäsenet ja tarkkailijat eivät voi tulla valituksi hallintoneuvoston jäseniksi.
	4.	Hallintoneuvoston jäsenet nimitetään heidän kemikaaliturvallisuuden tai kemikaalien sääntelyn alan osaamisensa ja kokemuksensa perusteella ottaen asianmukaisesti huomioon heidän taitonsa myös johtamisen, hallinnon ja talousarvioiden osa-alueilla. Kaikkien sukupuolten yhdenvertaisen kohtelun periaatteen mukaisesti kaikkien hallintoneuvoston jäseniä nimeävien ja nimittävien osapuolten on pyrittävä sukupuolten tasapuoliseen edustukseen hallintoneuvostossa. Komiteoiden ja valvontafoorumin tai niiden työryhmien jäsenet, varajäsenet ja tarkkailijat eivät voi tulla valituksi hallintoneuvoston jäseniksi.



Tarkistus 35
Ehdotus asetukseksi
6 artikla – 4 a kohta (uusi)
	

	Komission teksti
	Tarkistus

	
	4 a.	Hallintoneuvoston jäsenet nimetään ja nimitetään hallintoneuvoston 9 artiklan 1 kohdan e alakohdan nojalla hyväksymien eturistiriitoja koskevien sääntöjen mukaisesti.



Tarkistus 36
Ehdotus asetukseksi
6 artikla – 6 kohta
	

	Komission teksti
	Tarkistus

	6.	Hallintoneuvoston jäsenet toimivat yksinomaan kemikaaliviraston etujen mukaisesti.
	6.	Hallintoneuvoston jäsenet toimivat yksinomaan kemikaaliviraston ja unionin etujen mukaisesti.



Tarkistus 37
Ehdotus asetukseksi
9 artikla – 1 kohta – s alakohta
	

	Komission teksti
	Tarkistus

	s)	hyväksyy komiteoiden ja valvontafoorumin työjärjestyksen valvontafoorumin ehdotuksesta 17 artiklan 5 kohdan mukaisesti;
	s)	hyväksyy komiteoiden, valvontafoorumin ja akkreditoitujen sidosryhmien yleiskokouksen työjärjestyksen;



Tarkistus 38
Ehdotus asetukseksi
9 artikla – 1 kohta – y alakohta
	

	Komission teksti
	Tarkistus

	y)	hyväksyy käytännön järjestelyt Euroopan parlamentin ja neuvoston asetuksen (EY) N:o 1049/200128 noudattamiseksi, mukaan lukien muutoksenhaku tai oikeussuojakeinot, jotka ovat tarpeen salassapitopyynnön osittaisen tai täydellisen hylkäämisen tarkistamiseksi;
	y)	hyväksyy käytännön järjestelyt Euroopan parlamentin ja neuvoston asetuksen (EY) N:o 1049/200128 noudattamiseksi, mukaan lukien muutoksenhaku tai oikeussuojakeinot, jotka ovat tarpeen salassapitopyynnön osittaisen tai täydellisen hylkäämisen tarkistamiseksi 37 a artiklassa tarkoitetulla tavalla;

	_________________
	_________________

	28 Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43, ELI: http://data.europa.eu/eli/reg/2001/1049/oj).
	28 Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43, ELI: http://data.europa.eu/eli/reg/2001/1049/oj).



Tarkistus 39
Ehdotus asetukseksi
10 artikla – 3 kohta
	

	Komission teksti
	Tarkistus

	3.	Jos komissio ilmaisee vakavan huolensa hallintoneuvostolle esitetystä päätösehdotuksesta asioissa, jotka liittyvät erillisvirastoja koskevasta varainhoidon puiteasetuksesta annettuun komission delegoituun asetukseen (EU) 2019/71529 tai asetuksen N:o 31 (ETY) 11 (Euratom) henkilöstösääntöihin ja muuhun henkilöstöön sovellettaviin palvelussuhteen ehtoihin, hallintoneuvosto lykkää päätöksen tekemistä. Hallintoneuvosto tarkastelee asiaa uudelleen 15 päivän kuluessa ja hyväksyy sen mahdollisesti muutettuna toisessa käsittelyssä joko kahden kolmasosan enemmistöllä komission edustajat mukaan luettuina tai jäsenvaltioiden edustajien neljän viidesosan enemmistöllä.
	3.	Jos komissio ilmaisee vakavan huolensa hallintoneuvostolle esitetystä päätösehdotuksesta asioissa, jotka liittyvät erillisvirastoja koskevasta varainhoidon puiteasetuksesta annettuun komission delegoituun asetukseen (EU) 2019/71529 tai asetuksen N:o 31 (ETY) 11 (Euratom) henkilöstösääntöihin ja muuhun henkilöstöön sovellettaviin palvelussuhteen ehtoihin, hallintoneuvosto lykkää päätöksen tekemistä. Hallintoneuvosto tarkastelee asiaa uudelleen 15 päivän kuluessa ja hyväksyy sen mahdollisesti muutettuna toisessa käsittelyssä.

	_________________
	_________________

	29 Komission delegoitu asetus (EU) 2019/715, annettu 18 päivänä joulukuuta 2018, Euroopan parlamentin ja neuvoston asetuksen (EU, Euratom) 2018/1046 70 artiklassa tarkoitettuja, SEUT-sopimuksen ja Euratomin perustamissopimuksen nojalla perustettuja elimiä koskevasta varainhoidon puiteasetuksesta (EUVL L 122, 10.5.2019, s. 1, ELI: http://data.europa.eu/eli/reg_del/2019/715/oj).
	29 Komission delegoitu asetus (EU) 2019/715, annettu 18 päivänä joulukuuta 2018, Euroopan parlamentin ja neuvoston asetuksen (EU, Euratom) 2018/1046 70 artiklassa tarkoitettuja, SEUT-sopimuksen ja Euratomin perustamissopimuksen nojalla perustettuja elimiä koskevasta varainhoidon puiteasetuksesta (EUVL L 122, 10.5.2019, s. 1, ELI: http://data.europa.eu/eli/reg_del/2019/715/oj).



Tarkistus 40
Ehdotus asetukseksi
12 artikla – 3 kohta
	

	Komission teksti
	Tarkistus

	3.	Pääjohtaja hoitaa tehtäviään riippumattomasti, eikä hän saa pyytää eikä ottaa vastaan ohjeita miltään unionin toimielimeltä, elimeltä, laitokselta tai virastolta eikä hallituksilta tai muilta julkisilta tai yksityisiltä elimiltä, sanotun kuitenkaan rajoittamatta komission ja hallintoneuvoston valtuuksia. Pääjohtaja raportoi Euroopan parlamentille tai neuvostolle tämän asetuksen mukaisten tehtävien suorittamisesta, jos asianomainen toimielin sitä pyytää.
	(Tarkistus ei vaikuta suomenkieliseen versioon.)



Tarkistus 41
Ehdotus asetukseksi
12 artikla – 5 kohta – d alakohta
	

	Komission teksti
	Tarkistus

	d)	varmistaa, että kemikaaliviraston ja komiteoiden lausuntojen antamiselle unionin alakohtaisessa lainsäädännössä asetetuissa määräajoissa pitäydytään;
	d)	varmistaa, että kemikaaliviraston ja komiteoiden lausuntojen antamiselle unionin alakohtaisessa lainsäädännössä asetetuissa määräajoissa pitäydytään ja lausunnot ovat riippumattomia;



Tarkistus 42
Ehdotus asetukseksi
12 artikla – 5 kohta – e alakohta
	

	Komission teksti
	Tarkistus

	e)	varmistaa 45 artiklan mukaisesti asianmukaisen ja oikea-aikaisen koordinoinnin kemikaaliviraston eri elinten välillä, ottaen huomioon myös elinten antamien tieteellisten lausuntojen mahdolliset eroavaisuudet;
	e)	varmistaa asianmukaisen ja oikea-aikaisen koordinoinnin kemikaaliviraston eri elinten välillä, ottaen huomioon myös elinten antamien tieteellisten lausuntojen mahdolliset eroavaisuudet;



Tarkistus 43
Ehdotus asetukseksi
12 artikla – 5 kohta – e a alakohta (uusi)
	

	Komission teksti
	Tarkistus

	
	e a)	varmistaa asianmukaisen ja oikea-aikaisen koordinoinnin muiden unionin elinten kanssa, myös 45 artiklassa tarkoitettujen tieteellisten lausuntojen mahdollisten eroavaisuuksien osalta;



Tarkistus 44
Ehdotus asetukseksi
12 artikla – 5 kohta – h a alakohta (uusi)
	

	Komission teksti
	Tarkistus

	
	h a)	varmistaa asianmukaisen ja oikea-aikaisen reagoinnin 19 artiklan 3 a kohdan nojalla tehtyihin ilmoituksiin painostusyrityksistä tai sopimattomista vaikuttamisyrityksistä; tiedot kaikista näistä ilmoituksista ja vastauksista on sisällytettävä tämän kohdan q alakohdassa tarkoitettuun vuotuiseen toimintakertomukseen siten, että ilmoituksen tehneet henkilöt anonymisoidaan;



Tarkistus 45
Ehdotus asetukseksi
12 artikla – 5 kohta – p a alakohta (uusi)
	

	Komission teksti
	Tarkistus

	
	p a)	nimittää kemikaaliviraston edustajan 44 artiklassa tarkoitettuun työryhmään;



Tarkistus 46
Ehdotus asetukseksi
12 artikla – 6 a kohta (uusi)
	

	Komission teksti
	Tarkistus

	
	6 a.	Pääjohtaja varmistaa, että kemikaalivirasto on henkisesti terveellinen työpaikka, kiinnittämällä asianmukaista huomiota mielenterveyttä työssä edistäviin toimenpiteisiin.



Tarkistus 47
Ehdotus asetukseksi
13 artikla – 2 kohta – b alakohta
	

	Komission teksti
	Tarkistus

	b)	kaikista muista asioista, jotka eivät jo kuulu 1 kohdan tai 2 kohdan a alakohdan soveltamisalaan ja jotka liittyvät kemiallisten aineiden vaaroihin, riskeihin ja turvalliseen käyttöön sellaisenaan, seoksissa tai esineisiin sisältyvinä, sellaisina kuin ne on määritelty asetuksen (EY) N:o 1907/2006 3 artiklan 1, 2 ja 3 kohdassa.
	b)	kaikista muista asioista, jotka eivät jo kuulu 1 kohdan tai 2 kohdan a alakohdan soveltamisalaan ja jotka liittyvät aineiden vaaroihin, riskeihin ja turvalliseen käyttöön sellaisenaan, seoksissa tai esineisiin sisältyvinä, sellaisina kuin ne on määritelty asetuksen (EY) N:o 1907/2006 3 artiklan 1, 2 ja 3 kohdassa.



Tarkistus 48
Ehdotus asetukseksi
13 artikla – 2 a kohta (uusi)
	

	Komission teksti
	Tarkistus

	
	2 a.	Edellä 1 kohdassa tarkoitettujen tehtävien lisäksi komiteat pääjohtajan pyynnöstä

	
	a) antavat teknistä ja tieteellistä tukea toimiin yhteistyön parantamiseksi unionin, jäsenvaltioiden, kansainvälisten järjestöjen ja kolmansien maiden välillä aineiden turvallisuutta koskevissa tieteellisissä ja teknisissä kysymyksissä sekä osallistuvat aktiivisesti kemikaalien moitteetonta hallintaa kehitysmaissa koskevaan tekniseen apuun ja toimintavalmiuksia kehittävään toimintaan;

	
	b) laativat lausunnon mistä tahansa muista seikoista, jotka koskevat sellaisenaan, seoksissa tai esineissä esiintyvien aineiden turvallisuutta.



Tarkistus 49
Ehdotus asetukseksi
13 artikla – 2 b kohta (uusi)
	

	Komission teksti
	Tarkistus

	
	2 b.	Euroopan parlamentti tai jäsenvaltio voi pyytää kemikaalivirastoa antamaan tieteellisen lausunnon sen toimivaltaan kuuluvista asioista. Pyyntöön on liitettävä taustatietoja, joissa selvitetään käsiteltävä tieteellinen kysymys ja unionin etu.

	
	Kemikaalivirasto voi evätä lausuntopyynnön tai ehdottaa siihen muutoksia kuullen Euroopan parlamenttia tai pyynnön esittänyttä jäsenvaltiota tai jäsenvaltioita. Epääminen on perusteltava Euroopan parlamentille tai pyynnön esittäneelle jäsenvaltiolle tai jäsenvaltioille.



Tarkistus 50
Ehdotus asetukseksi
13 artikla – 3 kohta
	

	Komission teksti
	Tarkistus

	3.	Komissio ja kemikaalivirasto päättävät vuosittain tällaisten tieteellisten lausuntojen lukumäärästä ja niiden antamisen määräajoista.
	3.	Komissio ja kemikaalivirasto päättävät vuosittain 2 kohdan nojalla annettavien tieteellisten lausuntojen lukumäärästä ja niiden antamisen määräajoista.



Tarkistus 51
Ehdotus asetukseksi
14 artikla – 4 kohta
	

	Komission teksti
	Tarkistus

	4.	Kukin jäsenvaltio nimittää yhden jäsenen biosidivalmistekomiteaan ja voi nimittää siihen yhden varajäsenen. Biosidivalmistekomitean jäsenet nimitetään heidän asemansa ja komitealle osoitettujen tehtävien suorittamiseen liittyvän kokemuksen perusteella, ja he voivat työskennellä toimivaltaisessa viranomaisessa.
	4.	Kukin jäsenvaltio nimittää yhden jäsenen biosidivalmistekomiteaan ja voi nimittää siihen yhden varajäsenen. Biosidivalmistekomitean jäsenet nimitetään heidän asemansa ja komitealle osoitettujen tehtävien suorittamiseen liittyvän kokemuksen perusteella.



Tarkistus 52
Ehdotus asetukseksi
14 artikla – 4 a kohta (uusi)
	

	Komission teksti
	Tarkistus

	
	4 a.	Jäsenvaltion pyynnöstä kemikaalivirasto auttaa kyseistä jäsenvaltiota yksilöimään mahdolliset ehdokkaat, jotka kyseinen jäsenvaltio nimeää 1 ja 2 kohdan nojalla. Velvollisuus nimetä ehdokas on kuitenkin edelleen jäsenvaltioilla.



Tarkistus 53
Ehdotus asetukseksi
14 artikla – 5 kohta – 1 alakohta
	

	Komission teksti
	Tarkistus

	Hallintoneuvosto nimittää kuluttajien turvallisuutta käsittelevän tiedekomitean jäsenet sopivien hakijoiden luettelosta, joka on laadittu kemikaaliviraston julkaiseman kiinnostuksenilmaisupyynnön tuloksena.
	Hallintoneuvosto valitsee ja nimittää kuluttajien turvallisuutta käsittelevän tiedekomitean jäsenet pääjohtajan laatimasta sopivien hakijoiden luettelosta. Luettelo laaditaan kemikaaliviraston julkaisemaan kiinnostuksenilmaisupyyntöön vastauksena saatujen hakemusten perusteella, ja siihen on pyrittävä ottamaan vähintään kaksinkertainen määrä hakijoita verrattuna siihen, mikä tarvitaan kuluttajien turvallisuutta käsittelevän tiedekomitean virkojen täyttämiseksi ja kunkin erikoisalan kattamiseksi.



Tarkistus 54
Ehdotus asetukseksi
14 artikla – 5 kohta – 2 alakohta – a alakohta – iv a alakohta (uusi)
	

	Komission teksti
	Tarkistus

	
	iv a)	nanomateriaalien turvallisuuden arviointi;



Tarkistus 55
Ehdotus asetukseksi
14 artikla – 5 kohta – 2 alakohta – a alakohta – v alakohta
	

	Komission teksti
	Tarkistus

	v)	vaihtoehtoiset testausmenetelmät ja uudet menetelmät, mukaan lukien uuden lähestymistavan menetelmät ja in vitro- tai in silico -tekniikat;
	v)	muut kuin eläinkokeisiin perustuvat menetelmät ja uudet menetelmät, mukaan lukien uuden lähestymistavan menetelmät ja in vitro- tai in silico -tekniikat;



Tarkistus 56
Ehdotus asetukseksi
14 artikla – 5 kohta – 2 alakohta – b alakohta
	

	Komission teksti
	Tarkistus

	b)	riippumattomuus ja eturistiriidattomuus.
	b)	riippumattomuus ja eturistiriidattomuus 9 artiklan 1 kohdan e alakohdan nojalla annettuja sääntöjä noudattaen;



Tarkistus 57
Ehdotus asetukseksi
14 artikla – 5 kohta – 3 alakohta
	

	Komission teksti
	Tarkistus

	Kuluttajien turvallisuutta käsittelevässä tiedekomiteassa on enintään 20 jäsentä.
	Kuluttajien turvallisuutta käsittelevässä tiedekomiteassa on 20 jäsentä, ja on pyrittävä siihen, että siinä on vähintään kaksi jäsentä kutakin edustettuna olevaa erikoisalaa kohti.



Tarkistus 58
Ehdotus asetukseksi
14 artikla – 5 a kohta (uusi)
	

	Komission teksti
	Tarkistus

	
	5 a.	Komiteoiden jäsenet nimetään ja nimitetään hallintoneuvoston 9 artiklan 1 kohdan e alakohdan nojalla hyväksymien eturistiriitoja koskevien sääntöjen mukaisesti.



Tarkistus 59
Ehdotus asetukseksi
14 artikla – 6 kohta
	

	Komission teksti
	Tarkistus

	6.	Kaikkien komiteoiden jäsenistöllä on oltava laaja asiaankuuluva asiantuntemus. Komiteat voivat nimittää myös lisäjäseniä, jotka on valittu heidän erityispätevyytensä perusteella. Hallintoneuvosto vahvistaa riskinarviointikomiteaan, sosioekonomisesta analyysista vastaavaan komiteaan ja kuluttajien turvallisuutta käsittelevään tiedekomiteaan nimitettyjen lisäjäsenten enimmäismäärän ja mukauttaa sitä pääjohtajan ehdotuksen perusteella ottaen huomioon komiteoiden työmäärän, tarvittavan asiantuntemuksen lajin ja käytettävissä olevat taloudelliset resurssit. Jäsenvaltioiden komitea ja biosidivalmistekomitea voivat nimittää enintään viisi lisäjäsentä.
	6.	Kaikkien komiteoiden jäsenistöllä on oltava laaja asiaankuuluva asiantuntemus. Komiteat voivat nimittää myös lisäjäseniä, jotka on valittu heidän erityispätevyytensä perusteella ja ottaen huomioon maantieteellinen monimuotoisuus. Hallintoneuvosto vahvistaa komiteoihin nimitettyjen lisäjäsenten enimmäismäärän ja mukauttaa sitä pääjohtajan ehdotuksen perusteella ottaen huomioon komiteoiden työmäärän, tarvittavan asiantuntemuksen lajin ja käytettävissä olevat taloudelliset resurssit.



Tarkistus 60
Ehdotus asetukseksi
14 artikla – 7 a kohta (uusi)
	

	Komission teksti
	Tarkistus

	
	7 a.	Lisäjäsenillä, asiantuntijoilla, neuvonantajilla ja sidosryhmillä ei ole äänioikeutta.



Tarkistus 61
Ehdotus asetukseksi
14 artikla – 9 kohta
	

	Komission teksti
	Tarkistus

	9.	Jäsenvaltioiden on annettava nimeämilleen tai nimittämilleen komiteoiden jäsenille riittävät tieteelliset ja tekniset resurssit ja edistettävä komiteoiden ja niiden työryhmien toimintaa.
	9.	Jäsenvaltioiden on annettava nimeämilleen tai nimittämilleen komiteoiden jäsenille riittävät tieteelliset ja tekniset resurssit ja hallinnollinen tuki, jotka mahdollistavat heidän tosiasiallisen osallistumisensa, ja edistettävä komiteoiden ja niiden työryhmien toimintaa.



Tarkistus 62
Ehdotus asetukseksi
14 artikla – 10 kohta
	

	Komission teksti
	Tarkistus

	10.	Riskinarviointikomitean, sosioekonomisesta analyysista vastaavan komitean ja kuluttajien turvallisuutta käsittelevän tiedekomitean jäsenten on oltava riippumattomia, eivätkä he saa pyytää eivätkä ottaa vastaan ohjeita hallituksilta tai muulta toimielimeltä, elimeltä, laitokselta tai yhteisöltä. Jäsenvaltioiden komitean ja biosidivalmistekomitean jäsenten on toimittava yleisen edun mukaisesti. He pidättyvät kaikesta, mikä on ristiriidassa heidän velvollisuuksiensa ja tehtäviensä hoitamisen kanssa.
	10.	Riskinarviointikomitean, sosioekonomisesta analyysista vastaavan komitean ja kuluttajien turvallisuutta käsittelevän tiedekomitean jäsenten on oltava riippumattomia, eivätkä he saa pyytää eivätkä ottaa vastaan ohjeita hallituksilta tai muulta toimielimeltä, elimeltä, laitokselta tai yhteisöltä. Kyseisten jäsenten sekä jäsenvaltioiden komitean ja biosidivalmistekomitean jäsenten on toimittava yleisen edun ja unionin edun mukaisesti. He pidättyvät kaikesta, mikä on ristiriidassa heidän velvollisuuksiensa ja tehtäviensä hoitamisen kanssa.



Tarkistus 63
Ehdotus asetukseksi
14 artikla – 12 kohta
	

	Komission teksti
	Tarkistus

	12.	Jäsenvaltion nimeämät tai nimittämät komiteoiden jäsenet varmistavat, että kemikaaliviraston tehtävät ja jäsenvaltion toimivaltaisten viranomaisten toiminta koordinoidaan asianmukaisesti.
	12.	Jäsenvaltion nimeämät tai nimittämät jäsenvaltioiden komitean ja biosidivalmistekomitean jäsenet varmistavat, että komiteoiden toiminta ja jäsenvaltion toimivaltaisten viranomaisten toiminta koordinoidaan asianmukaisesti.



Tarkistus 64
Ehdotus asetukseksi
14 artikla – 15 kohta
	

	Komission teksti
	Tarkistus

	15.	Kemikaalivirasto maksaa kyseiselle jäsenelle tai 13 kohdassa tarkoitetulle kyseisen henkilön työnantajalle korvauksen niiden rahoitusjärjestelyjen mukaisesti, jotka hallintoneuvosto vahvistaa saatuaan komissiolta puoltavan lausunnon. Hallintoneuvosto laatii komission puoltavan lausunnon saatuaan luettelon tehtävistä, joista voidaan maksaa korvaus. Jos asianomainen jäsen ei hoida jotakin näistä tehtävistä, pääjohtaja voi pidättää korvauksen.
	15.	Kemikaalivirasto maksaa kyseiselle jäsenelle tai 14 kohdassa tarkoitetulle kyseisen henkilön työnantajalle korvauksen niiden rahoitusjärjestelyjen mukaisesti, jotka hallintoneuvosto vahvistaa saatuaan komissiolta puoltavan lausunnon. Hallintoneuvosto laatii komission puoltavan lausunnon saatuaan luettelon tehtävistä, joista voidaan maksaa korvaus. Jos asianomainen jäsen ei hoida jotakin näistä tehtävistä, pääjohtaja voi pidättää korvauksen.



Tarkistus 65
Ehdotus asetukseksi
15 artikla – 2 kohta
	

	Komission teksti
	Tarkistus

	2.	Valmistellessaan lausuntoa komiteoiden on yritettävä kaikin tavoin päästä yksimielisyyteen. Lausunnossa on esitettävä komitean kannan perusteet. Jos yksimielisyyteen ei päästä, lausunnon on sisällettävä jäsenten enemmistön kanta, vähemmistökannat sekä enemmistön ja vähemmistön kantojen perusteet. Lausunto julkaistaan.
	2.	Valmistellessaan lausuntoa komiteoiden on yritettävä kaikin tavoin päästä yksimielisyyteen. Lausunnossa on esitettävä komitean kannan perusteet. Jos yksimielisyyteen ei päästä, lausunnon on sisällettävä jäsenten enemmistön kanta, vähemmistökannat sekä enemmistön ja vähemmistön kantojen perusteet. Lausunto asetetaan julkisesti saataville kemikaaliviraston verkkosivustolla.



Tarkistus 66
Ehdotus asetukseksi
15 artikla – 4 kohta
	

	Komission teksti
	Tarkistus

	4.	Kukin komitea laatii omaa työjärjestystään koskevan ehdotuksen, joka valmistellaan pääjohtajan hyväksyttäväksi ja jonka hallintoneuvosto sitten hyväksyy. Riskinarviointikomitean ja sosioekonomisesta analyysista vastaavan komitean työjärjestyksille on saatava hallintoneuvostossa olevien komission edustajien hyväksyntä.
	4.	Kukin komitea laatii omaa työjärjestystään koskevan ehdotuksen, joka valmistellaan pääjohtajan hyväksyttäväksi ja jonka hallintoneuvosto sitten hyväksyy. Riskinarviointikomitean, sosioekonomisesta analyysista vastaavan komitean ja kuluttajien turvallisuutta käsittelevän tiedekomitean työjärjestyksiä valmistellessaan pääjohtajan on kuultava hallintoneuvostossa olevia komission edustajia.



Tarkistus 67
Ehdotus asetukseksi
15 artikla – 5 kohta
	

	Komission teksti
	Tarkistus

	5.	Kunkin komitean työjärjestyksessä vahvistetaan menettelyt jäsenten vaihtamiseksi ja lisäjäsenten nimittämiseksi, työryhmien perustamiseksi ja järjestämiseksi sekä tiettyjen tehtävien siirtämiseksi tarvittaessa tällaisille työryhmille. Työjärjestyksessä vahvistetaan myös menettely lausuntojen kiireellistä antamista ja eturistiriitojen hallintaa varten. Työjärjestys julkistetaan.
	5.	Kunkin komitean työjärjestyksessä vahvistetaan menettelyt jäsenten vaihtamiseksi ja lisäjäsenten nimittämiseksi, työryhmien perustamiseksi ja järjestämiseksi sekä tiettyjen tehtävien siirtämiseksi tarvittaessa tällaisille työryhmille. Lausuntojen antamista ei saa siirtää kyseisille työryhmille. Työjärjestyksessä vahvistetaan myös menettely lausuntojen kiireellistä antamista ja eturistiriitojen hallintaa varten. Työjärjestys asetetaan julkisesti saataville kemikaaliviraston verkkosivustolla.



Tarkistus 68
Ehdotus asetukseksi
15 artikla – 6 a kohta (uusi)
	

	Komission teksti
	Tarkistus

	
	6 a.	Kaikkien komitean kokousten yksityiskohtaiset yhteenvedot on asetettava yleisön saataville hyvissä ajoin, jotta yleisö voi seurata asiakokonaisuuksien ja muiden käsiteltävien seikkojen edistymistä.



Tarkistus 69
Ehdotus asetukseksi
16 artikla – 4 kohta
	

	Komission teksti
	Tarkistus

	4.	Kemikaalivirasto pitää ajantasaista luetteloa asiantuntijoista, joihin kuuluvat 16 artiklan 1 kohdassa tarkoitetut asiantuntijat ja muita kemikaaliviraston suoraan osoittamia asiantuntijoita.
	4.	Kemikaalivirasto pitää ajantasaista luetteloa asiantuntijoista, joihin kuuluvat 16 artiklan 1 kohdassa tarkoitetut asiantuntijat ja muita kemikaaliviraston suoraan osoittamia asiantuntijoita, sekä kyseisten asiantuntijoiden pätevyydestä.



Tarkistus 70
Ehdotus asetukseksi
16 artikla – 5 kohta
	

	Komission teksti
	Tarkistus

	5.	Edellä 14 artiklan 9 kohdan riippumattomuutta, 14 artiklan 13 kohdan sopimusjärjestelyjä ja 14 artiklan 14 kohdan korvauksia koskevia rahoitusjärjestelyjä koskevia säännöksiä sovelletaan soveltuvin osin kaikkiin asiantuntijoihin, jotka toimivat komiteoiden tai valvontafoorumin työryhmässä tai suorittavat muita tehtäviä kemikaalivirastolle.
	5.	Edellä 14 artiklan 10 kohdan riippumattomuutta, 14 artiklan 14 kohdan sopimusjärjestelyjä ja 14 artiklan 15 kohdan korvauksia koskevia rahoitusjärjestelyjä koskevia säännöksiä sovelletaan soveltuvin osin kaikkiin asiantuntijoihin, jotka toimivat komiteoiden tai valvontafoorumin työryhmässä tai suorittavat muita tehtäviä kemikaalivirastolle.



Tarkistus 71
Ehdotus asetukseksi
17 artikla – 5 kohta
	

	Komission teksti
	Tarkistus

	5.	Valvontafoorumi laatii hallintoneuvostolle omaa työjärjestystään koskevan ehdotuksen. Työjärjestyksessä määrätään menettelyistä, jotka koskevat puheenjohtajan nimittämistä, uuden puheenjohtajan nimittämistä tämän tilalle, uusien jäsenten nimittämistä entisten jäsenten tilalle sekä tiettyjen tehtävien siirtämistä työryhmille.
	5.	Valvontafoorumi laatii hallintoneuvostolle hyväksyttäväksi omaa työjärjestystään koskevan ehdotuksen. Työjärjestyksessä määrätään menettelyistä, jotka koskevat puheenjohtajan nimittämistä, uuden puheenjohtajan nimittämistä tämän tilalle, uusien jäsenten nimittämistä entisten jäsenten tilalle sekä tiettyjen tehtävien siirtämistä työryhmille.



Tarkistus 72
Ehdotus asetukseksi
19 artikla – 1 kohta
	

	Komission teksti
	Tarkistus

	1.	Pääjohtaja julkistaa komiteoiden ja valvontafoorumin jäsenet viraston verkkosivustolla. Yksittäiset jäsenet voivat pyytää, ettei heidän nimiään julkisteta, jos he katsovat julkistamisen asettavan heidät vaaraan. Pääjohtaja päättää, noudatetaanko kyseisiä pyyntöjä. Kun jäsenen nimitys julkistetaan, myös jäsenen ammatillinen pätevyys on julkistettava.
	1.	Pääjohtaja julkistaa komiteoiden ja valvontafoorumin jäsenet sekä 16 artiklan 4 kohdassa tarkoitetun luettelon asiantuntijoista viraston verkkosivustolla. Yksittäiset jäsenet ja asiantuntijat voivat pyytää, ettei heidän nimiään julkisteta, jos he katsovat julkistamisen asettavan heidät vaaraan. Pääjohtaja päättää, noudatetaanko kyseisiä pyyntöjä. Kun jäsenen nimitys julkistetaan, myös jäsenen ammatillinen pätevyys on julkistettava.



Tarkistus 73
Ehdotus asetukseksi
19 artikla – 3 kohta
	

	Komission teksti
	Tarkistus

	3.	Hallintoneuvoston jäsenten kokouksissa pääjohtajan, komiteoiden ja valvontafoorumin puheenjohtajien ja jäsenten sekä kaikkien osallistuvien asiantuntijoiden on ilmoitettava kaikista muista etunäkökohdista, joiden voitaisiin katsoa haittaavan jäsenten 14 artiklan 10 kohdan mukaisten velvoitteiden puolueetonta hoitamista esityslistalla olevien kohtien osalta. Henkilö, joka on ilmoittanut tällaisesta etunäkökohdasta, ei saa osallistua asianomaista kohtaa koskevaan äänestykseen.
	3.	Hallintoneuvoston jäsenten kaikissa kokouksissa pääjohtajan, komiteoiden ja valvontafoorumin puheenjohtajien ja jäsenten sekä kaikkien osallistuvien asiantuntijoiden ja neuvonantajien on ilmoitettava kaikista muista etunäkökohdista, joiden voitaisiin katsoa haittaavan jäsenten 14 artiklan 10 kohdan mukaisten velvoitteiden puolueetonta hoitamista esityslistalla olevien kohtien osalta. Henkilö, joka on ilmoittanut tällaisesta etunäkökohdasta, ei saa osallistua asianomaista kohtaa koskevaan äänestykseen.



Tarkistus 74
Ehdotus asetukseksi
19 artikla – 3 a kohta (uusi)
	

	Komission teksti
	Tarkistus

	
	3 a.	Hallintoneuvoston jäsenten, komiteoiden ja valvontafoorumin puheenjohtajien ja jäsenten sekä kaikkien osallistuvien asiantuntijoiden ja neuvonantajien on viipymättä ilmoitettava pääjohtajalle kaikista painostusyrityksistä tai sopimattomista vaikuttamisyrityksistä, joiden kohteeksi he ovat joutuneet.



Tarkistus 75
Ehdotus asetukseksi
27 artikla – 1 kohta – johdantokappale
	

	Komission teksti
	Tarkistus

	Hallintoneuvosto hyväksyy kunkin vuoden loppuun mennessä pääjohtajan laatiman luonnoksen perusteella yhtenäisen ohjelma-asiakirjan luonnoksen, joka sisältää seuraavat tiedot:
	Hallintoneuvosto hyväksyy kunkin vuoden loppuun mennessä pääjohtajan laatiman ehdotuksen perusteella yhtenäisen ohjelma-asiakirjan luonnoksen, joka sisältää seuraavat tiedot:



Tarkistus 76
Ehdotus asetukseksi
27 artikla – 1 kohta – d a alakohta (uusi)
	

	Komission teksti
	Tarkistus

	
	d a)	arviointi kemikaaliviraston taloudellisten ja henkilöresurssien riittävyydestä sen nykyisten ja tulevien tehtävien hoitamiseen;



Tarkistus 77
Ehdotus asetukseksi
27 artikla – 1 kohta – d b alakohta (uusi)
	

	Komission teksti
	Tarkistus

	
	d b)	strategia, joka koskee 14 artiklan 6 kohdassa tarkoitettujen jäsenten ja 16 ja 35 artiklassa tarkoitettujen asiantuntijoiden tehokasta käyttöä;



Tarkistus 78
Ehdotus asetukseksi
27 artikla – 1 kohta – d c alakohta (uusi)
	

	Komission teksti
	Tarkistus

	
	d c)	strategia, joka koskee 35 artiklan 2 a kohdan mukaisesta tilapäisestä siirrosta johtuvia odotettavissa olevia tarpeita ja menoja sekä päätöksiä rahoitustuen myöntämisestä kansallisille viranomaisille, virastoille ja tutkimuslaitoksille tiettyjen 41 b artiklassa tarkoitettujen tehtävien toteuttamista varten.



Tarkistus 79
Ehdotus asetukseksi
29 artikla – 4 a kohta (uusi)
	

	Komission teksti
	Tarkistus

	
	4 a.	Unionin alakohtaisen lainsäädännön nojalla perittävät maksut on asetettava tasolle, joka riittää kattamaan kyseisen lainsäädännön mukaisesti tarjottavien palvelujen kustannukset.



Tarkistus 80
Ehdotus asetukseksi
29 artikla – 4 b kohta (uusi)
	

	Komission teksti
	Tarkistus

	
	4 b.	Kemikaalivirasto päättää unionin talousarviosääntöjen mukaisesti hyväksytyn talousarvion rajoissa taloudellisten resurssien sisäisestä kohdentamisesta eri toimiinsa ja tehtäviinsä toimeksiantonsa ja ohjelma-asiakirjojensa mukaisesti.



Tarkistus 81
Ehdotus asetukseksi
29 artikla – 5 kohta – a alakohta
	

	Komission teksti
	Tarkistus

	a)	viraston on suoritettava varaukseen rahoitusosuuksia yksinomaan delegoidun asetuksen (EU) 2019/715 99 artiklan 4 kohdassa tarkoitetusta vuoden lopun talousarvion toteutumasta, jos nämä tulokset ovat positiivisia ja johtuvat perityistä palkkio- ja maksutuloista, jotka ovat suurempia kuin tiettynä vuonna budjetoidut määrät,
	a)	viraston on suoritettava varaukseen rahoitusosuuksia yksinomaan delegoidun asetuksen (EU) 2019/715 99 artiklan 4 kohdassa tarkoitetusta vuoden lopun talousarvion toteutumasta, jos nämä tulokset ovat positiivisia ja johtuvat perityistä palkkio- ja maksutuloista, jotka ovat suurempia kuin viraston hallintoneuvoston viimeksi hyväksymässä muutetussa talousarviossa tiettynä vuonna budjetoidut määrät,



Tarkistus 82
Ehdotus asetukseksi
29 artikla – 5 kohta – b alakohta
	

	Komission teksti
	Tarkistus

	b)	vuoden N talousarvioesitykseen sisältyvä vuodelle N + 1 tehty varaus saa olla enintään 8 prosenttia viraston vuonna N – 1 toteutuneista kokonaistuloista, jotka koostuvat 3 kohdan b alakohdassa tarkoitetuista palkkioista ja maksuista ja 3 kohdan a alakohdassa tarkoitetusta unionin rahoitusosuudesta, ja enintään 8 prosenttia viraston vuonna N – 1 toteutuneiden hallinto- ja toimintamenojen tosiasiallisesta kokonaismäärästä sen mukaan, kumpi määrä on pienempi,
	b)	vuoden N talousarvioesitykseen sisältyvä vuodelle N + 1 tehty varaus saa olla enintään 15 prosenttia viraston viimeksi kuluneiden viiden vuoden aikana toteutuneiden kokonaistulojen, jotka koostuvat 3 kohdan b alakohdassa tarkoitetuista palkkioista ja maksuista, keskiarvosta,



Tarkistus 83
Ehdotus asetukseksi
29 artikla – 5 kohta – c a alakohta (uusi)
	

	Komission teksti
	Tarkistus

	
	c a)	virasto antaa vuosittain osana vuotuista toimintakertomustaan tiedot varauksen alkusaldosta ja sisään- ja ulosvirtauksista sekä niiden perustelut.



Tarkistus 84
Ehdotus asetukseksi
29 artikla – 6 kohta
	

	Komission teksti
	Tarkistus

	6.	Komissio voi tarkistaa 5 kohdassa tarkoitettua varausta koskevat ehdot, ja sille siirretään valta antaa delegoituja säädöksiä 46 artiklan 1 kohdan mukaisesti 5 kohdan muuttamiseksi tällaisen tarkistuksen perusteella.
	6.	Komissio esittää Euroopan parlamentille ja neuvostolle arvion varauksen toiminnasta varauksen neljännen toimintavuoden lopussa. Komissio esittää tarvittaessa Euroopan parlamentille ja neuvostolle lainsäädäntöehdotuksen varauksen mukauttamiseksi.



Tarkistus 85
Ehdotus asetukseksi
30 artikla – 2 a kohta (uusi)
	

	Komission teksti
	Tarkistus

	
	2 a.	Virasto seuraa kustannuksiaan, ja pääjohtaja antaa oikea-aikaisesti osana Euroopan parlamentille, neuvostolle, komissiolle ja tilintarkastustuomioistuimelle toimitettavaa vuotuista toimintakertomusta yksityiskohtaiset ja perustellut tiedot niistä kustannuksista, jotka katetaan tämän asetuksen soveltamisalaan kuuluvilla maksuilla.



Tarkistus 86
Ehdotus asetukseksi
30 a artikla (uusi)
	

	Komission teksti
	Tarkistus

	
	30 a artikla	

	
	Maksujen tarkistus

	
	1.	Komissio arvioi viimeistään ... päivänä ...kuuta ... [kahden vuoden kuluttua tämän asetuksen soveltamispäivästä] ja sen jälkeen kolmen vuoden välein virastolle suoritettavien maksujen riittävyyttä talousarvion kannalta ja mukauttaa niitä vastaavasti erityisesti sen varmistamiseksi, että maksuista saatavat tulot yhdistettyinä viraston muihin tulonlähteisiin riittävät kattamaan tarjottujen palvelujen kustannukset.

	
	2.	Komissio antaa viimeistään kahden vuoden kuluttua [tämän asetuksen soveltamispäivästä] ja sen jälkeen joka kolmas vuosi Euroopan parlamentille ja neuvostolle kertomuksen virastolle suoritettavien maksujen riittävyydestä talousarvion kannalta sekä maksujen johdonmukaisuudesta ja konsolidoinnista.



Tarkistus 87
Ehdotus asetukseksi
35 artikla – otsikko
	

	Komission teksti
	Tarkistus

	Kansalliset asiantuntijat ja muu henkilöstö
	Kansalliset asiantuntijat ja muu yksikön edun vuoksi tilapäisesti siirretty henkilöstö



Tarkistus 88
Ehdotus asetukseksi
35 artikla – 2 a kohta (uusi)
	

	Komission teksti
	Tarkistus

	
	2 a.	Viraston palveluksessa olevia virkamiehiä ja muuta henkilöstöä voidaan yksikön edun mukaisesti ja asetuksen N:o 31 (ETY), 11 (Euratom)1 a henkilöstösääntöjen 37 artiklan ja asetuksen N:o 31 (ETY), 11 (Euratom) muuhun henkilöstöön sovellettavien palvelussuhteen ehtojen 51 artiklan mukaisesti siirtää tilapäisesti jäsenvaltioiden toimivaltaisten viranomaisten tai muiden sellaisten julkisten elinten palvelukseen, joille on annettu viraston toimeksiantoon liittyviä tehtäviä.

	
	Tällainen tilapäinen siirto ei saa vaikuttaa kemikaaliviraston valmiuksiin, tehtäviin ja työhön eikä asianomaisen henkilöstön jäsenen riippumattomuuteen, ja siihen on sovellettava eturistiriitoja ja luottamuksellisuutta koskevia asianmukaisia suojatoimia. 



Tarkistus 89
Ehdotus asetukseksi
35 artikla – 2 b kohta (uusi)
	

	Komission teksti
	Tarkistus

	
	2 b.	Hallintoneuvosto voi tehdä päätöksen, jossa vahvistetaan edellytykset, joiden mukaisesti 2 a kohdassa tarkoitetut yksikön edun mukaiset tilapäiset siirrot toteutetaan.



Tarkistus 90
Ehdotus asetukseksi
37 artikla – 2 kohta
	

	Komission teksti
	Tarkistus

	2.	Kaiken muun 1 kohdan ulkopuolelle jäävän tiedon osalta hallintoneuvosto vahvistaa pääjohtajan ehdotuksesta ja komission suostumuksella säännöt, joiden mukaisesti sellaisenaan, seoksissa tai esineissä olevien aineiden turvallisuutta koskevat, sääntelyyn liittyvät tai tieteelliset tai tekniset tiedot, jotka eivät ole unionin alakohtaisen lainsäädännön mukaisesti luottamuksellisia, saatetaan yleisön saataville.
	2.	Kaikkiin kemikaaliviraston hallussa oleviin sellaisenaan, seoksissa tai esineissä olevien aineiden turvallisuutta koskeviin, sääntelyyn liittyviin tai tieteellisiin tai teknisiin tietoihin, jotka eivät kuulu 37 a artiklan 1 kohdan soveltamisalaan, sovelletaan tätä, sanotun kuitenkaan rajoittamatta tietojen julkistamista koskevan unionin lainsäädännön erityisten säännösten soveltamista.



Tarkistus 91
Ehdotus asetukseksi
37 a artikla (uusi)
	

	Komission teksti
	Tarkistus

	
	37 a artikla	

	
	Asiakirjojen julkisuus

	
	1.	Kemikaaliviraston hallussa oleviin asiakirjoihin sovelletaan Euroopan parlamentin ja neuvoston asetusta (EY) N:o 1049/2001 ja asetusta (EY) N:o 1367/20061 a.

	
	2.	Hallintoneuvosto vahvistaa asetuksen (EY) N:o 1049/2001 soveltamista ja asetuksen (EY) N:o 1367/2006 6 ja 7 artiklan soveltamista koskevat käytännön järjestelyt ja varmistaa, että sen hallussa oleviin asiakirjoihin voidaan tutustua mahdollisimman laajalti.

	
	3.	Kemikaaliviraston asetuksen (EY) N:o 1049/2001 8 artiklan nojalla tekemistä päätöksistä voidaan tehdä kantelu Euroopan oikeusasiamiehelle SEUT-sopimuksen 228 artiklassa määrättyjen edellytysten mukaisesti tai nostaa kanne Euroopan unionin tuomioistuimessa SEUT-sopimuksen 263 artiklassa määrättyjen edellytysten mukaisesti.

	
	_________________

	
	1 a Euroopan parlamentin ja neuvoston asetus (EY) N:o 1367/2006, annettu 6 päivänä syyskuuta 2006, tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta unionin toimielimiin ja elimiin (EUVL L 264, 25.9.2006, s. 13, ELI: http://data.europa.eu/eli/reg/2006/1367/oj).



Tarkistus 92
Ehdotus asetukseksi
38 artikla – 3 kohta
	

	Komission teksti
	Tarkistus

	3.	Hallintoneuvoston jäsenten, pääjohtajan, komiteoiden, valituslautakunnan ja valvontafoorumin jäsenten, työryhmiin osallistuvien ulkopuolisten asiantuntijoiden ja viraston henkilöstön jäsenten on noudatettava SEUT-sopimuksen 339 artiklassa määrättyjä salassapitovaatimuksia myös tehtäviensä päättymisen jälkeen.
	3.	Hallintoneuvoston jäsenten, pääjohtajan, komiteoiden, valituslautakunnan ja valvontafoorumin jäsenten, työryhmiin osallistuvien asiantuntijoiden ja viraston henkilöstön jäsenten on noudatettava SEUT-sopimuksen 339 artiklassa määrättyjä salassapitovaatimuksia myös tehtäviensä päättymisen jälkeen.



Tarkistus 93
Ehdotus asetukseksi
41 a artikla (uusi)
	

	Komission teksti
	Tarkistus

	
	41 a artikla	

	
	Akkreditoitujen sidosryhmien yleiskokous

	
	1.	Edellä olevan 41 artiklan soveltamiseksi kemikaalivirasto perustaa akkreditoitujen sidosryhmien yleiskokouksen, jäljempänä ’yleiskokous’, ja koordinoi sitä.

	
	2.	Yleiskokouksen tavoitteena on vahvistaa akkreditoitujen sidosryhmien ja kemikaaliviraston välisiä suhteita ja helpottaa akkreditoitujen sidosryhmien osallistumista kemikaaliviraston tehtävien hoitamiseen.

	
	3.	Pääjohtajalla tai pääjohtajan edustajalla on oikeus osallistua kaikkiin yleiskokouksen kokouksiin. Yleiskokouksen puheenjohtajana toimii kemikaaliviraston edustaja. Luettelo kemikaaliviraston akkreditoiduista sidosryhmistä asetetaan julkisesti saataville kemikaaliviraston verkkosivustolla.

	
	4.	Hallintoneuvosto laatii luettelon yleiskokouksen jäsenistä, jotka valitaan 15 artiklan 1 kohdassa tarkoitettujen sidosryhmien keskuudesta, ja varmistaa toimialan edustajien ja kansalaisjärjestöjen tasapainoisen edustuksen näiden jäsenten keskuudessa.



Tarkistus 94
Ehdotus asetukseksi
41 b artikla (uusi)
	

	Komission teksti
	Tarkistus

	
	41 b artikla	

	
	Kansallisten viranomaisten, virastojen ja tutkimuslaitosten verkostoituminen

	
	1.	Kemikaalivirasto helpottaa kemikaaliviraston toimivaltaan kuuluvilla aloilla toimivien kansallisten viranomaisten, virastojen ja tutkimuslaitosten verkostoitumista. Verkostoitumisen tavoitteena on erityisesti helpottaa tieteellisen yhteistyön kehystä toimien koordinoinnilla, tietojenvaihdolla, yhteisten hankkeiden kehittämisellä ja toteuttamisella sekä asiantuntemuksen ja parhaiden käytäntöjen vaihdolla kemikaaliviraston toimivaltaan kuuluvilla aloilla.

	
	2.	Tämän artiklan soveltamiseksi hallintoneuvosto laatii pääjohtajan tekemän ehdotuksen perusteella kemikaaliviraston verkkosivustolle julkisesti saataville asetettavan luettelon 1 kohdassa tarkoitetuista jäsenvaltioiden nimeämistä kansallisista viranomaisista, virastoista ja tutkimuslaitoksista, jotka voivat avustaa kemikaalivirastoa sen tehtävissä joko erikseen tai verkostoina. Kemikaalivirasto voi uskoa näille kansallisille viranomaisille, virastoille ja tutkimuslaitoksille tiettyjä tehtäviä, kuten tieteellisiin lausuntoihin liittyvä valmistelutyö, tieteellinen ja tekninen apu, tiedonkeruu ja kehittymässä olevien riskien tunnistaminen, sanotun kuitenkaan rajoittamatta kemikaalivirastolle alakohtaisessa lainsäädännössä annettuja tehtäviä. Osaan kyseisistä tehtävistä voidaan myöntää rahoitustukea 3 kohdan mukaisesti.

	
	3.	Hallintoneuvosto tekee päätökset rahoitustuen myöntämisestä 2 kohdassa tarkoitetussa luettelossa oleville kansallisille viranomaisille, virastoille ja tutkimuslaitoksille tiettyjen tehtävien toteuttamista varten.



Tarkistus 95
Ehdotus asetukseksi
43 artikla – 1 kohta
	

	Komission teksti
	Tarkistus

	Virasto auttaa jäsenvaltioita ja komissiota edistämään kaikkein haitallisimpien kemikaalien korvaamista turvallisemmilla ja kestävämmillä vaihtoehtoisilla aineilla ja teknologioilla sekä kehittämään asiaankuuluvia tieteellisiä menetelmiä, myös muita kuin eläinkokeisiin perustuvia menetelmiä, kemikaalien muodostamien vaarojen sekä kemikaalien käytön riskien ja sosioekonomisten vaikutusten arvioimiseksi. Tähän apuun kuuluu tietojenvaihdon helpottaminen sekä osallistuminen asiaan liittyviin tutkimus-, kehitys- ja innovointitoimiin ja niiden edistäminen asianmukaisen unionin alakohtaisen lainsäädännön soveltamisalalla.
	1.	Virasto auttaa jäsenvaltioita ja komissiota edistämään kaikkein haitallisimpien ja muiden vaarallisten kemikaalien ja kemikaaliryhmien korvaamista turvallisemmilla ja kestävämmillä vaihtoehtoisilla aineilla ja teknologioilla sekä asiaankuuluvien tieteellisten menetelmien, myös muiden kuin eläinkokeisiin perustuvien menetelmien, kehittämisessä, sääntelyn hyväksymisessä, käyttöönotossa ja kansainvälisessä validoinnissa kemikaalien muodostamien vaarojen sekä kemikaalien käytön riskien ja sosioekonomisten vaikutusten arvioimiseksi. Tähän apuun kuuluu tietojenvaihdon helpottaminen, osallistuminen tietojen tuottamista koskevien tarpeiden määrittämiseen sekä osallistuminen asiaan liittyviin tutkimus-, kehitys- ja innovointitoimiin ja niiden edistäminen asianmukaisen unionin alakohtaisen lainsäädännön soveltamisalalla, mukaan lukien Euroopan parlamentin ja neuvoston asetus (EU) 2021/6951 a, ja tarvittaessa eksposomiikkaan.

	
	_________________

	
	1 a Euroopan parlamentin ja neuvoston asetus (EU) 2021/695, annettu 28 päivänä huhtikuuta 2021, tutkimuksen ja innovoinnin puiteohjelman ”Horisontti Eurooppa” perustamisesta, sen osallistumista ja tulosten levittämistä koskevien sääntöjen vahvistamisesta sekä asetusten (EU) N:o 1290/2013 ja (EU) N:o 1291/2013 kumoamisesta (EUVL L 170, 12.5.2021, s. 1, ELI: http://data.europa.eu/eli/reg/2021/695/oj).



Tarkistus 96
Ehdotus asetukseksi
43 artikla – 1 a kohta (uusi)
	

	Komission teksti
	Tarkistus

	
	1 a.	Kemikaalivirasto julkaisee vuosikertomuksen, jossa se esittää suosituksensa tietämyksessä ja tiedoissa olevista puutteista sääntelytieteen ja sääntelytarpeiden sekä kartoittavan ja perustieteen osalta kaikilla toimivaltaansa kuuluvilla aloilla, ottaen huomioon kehittymässä olevat riskit, ja tiiviissä yhteistyössä ja jatkuvassa vuorovaikutuksessa asiaankuuluvien unionin ja kansainvälisten elinten kanssa.



Tarkistus 97
Ehdotus asetukseksi
44 artikla – 1 kohta
	

	Komission teksti
	Tarkistus

	Virasto tekee yhteistyötä muiden unionin oikeuden nojalla perustettujen elinten kuten Euroopan tautienehkäisy- ja -valvontakeskuksen, Euroopan ympäristökeskuksen, Euroopan elintarviketurvallisuusviranomaisen, Euroopan lääkeviraston ja Euroopan työterveys- ja työturvallisuusviraston kanssa asiaankuuluvien tieteellisten lausuntojen laatimisessa, tietojenvaihdossa, mukaan lukien asiaan liittyvien tietomuotojen ja kontrolloitujen sanastojen mahdollinen laatiminen tietojenvaihdon helpottamiseksi, sekä tieteellisten menetelmien kehittämisessä kemikaalien arviointia varten, muut kuin eläinkokeisiin perustuvat menetelmät mukaan luettuina.
	1.	Virasto tekee yhteistyötä muiden unionin oikeuden nojalla perustettujen elinten kuten Euroopan tautienehkäisy- ja -valvontakeskuksen (ECDC), Euroopan ympäristökeskuksen (EEA), Euroopan elintarviketurvallisuusviranomaisen (EFSA), Euroopan lääkeviraston (EMA) ja Euroopan työterveys- ja työturvallisuusviraston (EU-OSHA) kanssa asiaankuuluvien tieteellisten lausuntojen laatimisessa, tietojenvaihdossa, mukaan lukien asiaan liittyvien tietomuotojen ja kontrolloitujen sanastojen mahdollinen laatiminen tietojenvaihdon helpottamiseksi, sekä tieteellisten menetelmien kehittämisessä kemikaalien arviointia varten, muut kuin eläinkokeisiin perustuvat menetelmät mukaan luettuina.



Tarkistus 98
Ehdotus asetukseksi
44 artikla – 1 a kohta (uusi)
	

	Komission teksti
	Tarkistus

	
	1 a.	Kemikaalivirasto varmistaa yhteistyön eläinkokeiden vaihtoehtoja käsittelevän Euroopan unionin vertailulaboratorion (EURL ECVAM) kanssa erityisesti tieteellisten menetelmien ja koulutustoimien kehittämisen osalta.



Tarkistus 99
Ehdotus asetukseksi
44 artikla – 1 b kohta (uusi)
	

	Komission teksti
	Tarkistus

	
	1 b.	Kemikaaliviraston, EFSA:n, EMA:n, ECDC:n, EEA:n ja EU-OSHA:n kesken perustetaan pysyvä työryhmä, jäljempänä ’työryhmä’.



Tarkistus 100
Ehdotus asetukseksi
44 artikla – 1 c kohta (uusi)
	

	Komission teksti
	Tarkistus

	
	1 c.	Työryhmä keskittyy monialaisiin kysymyksiin, jotka voivat hyötyä yhteinen terveys -mallia ja eksposomia koskevasta lähestymistavasta. Työryhmä hyödyntää olemassa olevia yhteistyömekanismeja maksimoiden synergiat ja välttäen päällekkäisyyksiä.



Tarkistus 101
Ehdotus asetukseksi
44 artikla – 1 d kohta (uusi)
	

	Komission teksti
	Tarkistus

	
	1 d.	Kemikaalivirasto koordinoi työryhmän työtä 12 kuukauden ajan sen perustamisesta. Tämän jälkeen työryhmän työn koordinointi ja sen puheenjohtajuus, mihin kuuluu myös työryhmän kokousten ja toimien koordinoinnin johtaminen, kiertää virastojen kesken 12 kuukauden välein 1 l kohdassa tarkoitetun toimintakehyksen mukaisesti.



Tarkistus 102
Ehdotus asetukseksi
44 artikla – 1 e kohta (uusi)
	

	Komission teksti
	Tarkistus

	
	1 e.	Työryhmä koostuu kunkin 1 b kohdassa tarkoitetun viraston henkilöstön jäsenistä. Kunkin viraston pääjohtaja nimittää edustajan työryhmään, ja edustajat raportoivat edistymisestä omille pääjohtajilleen. Komission edustaja kutsutaan osallistumaan työryhmän kokouksiin työryhmän ja komission välisen tiiviin yhteistyön varmistamiseksi.



Tarkistus 103
Ehdotus asetukseksi
44 artikla – 1 f kohta (uusi)
	

	Komission teksti
	Tarkistus

	
	1 f.	Kukin 1 b kohdassa tarkoitettu virasto perustaa kyseiseen virastoon yhteyspisteen, joka koordinoi sen osallistumista yhteisiin toimiin ja välittää viraston kannan strategisiin kysymyksiin. Kukin yhteyspiste pitää omat hallintomekanisminsa ja virastojen väliset mekanisminsa ajan tasalla työryhmässä tapahtuvasta olennaisesta kehityksestä.



Tarkistus 104
Ehdotus asetukseksi
44 artikla – 1 g kohta (uusi)
	

	Komission teksti
	Tarkistus

	
	1 g.	Työryhmän jäsenet voivat tarvittaessa pyrkiä olemaan yhteydessä muihin edustajiin kustakin virastosta saadakseen näkemyksiä ja neuvoja toimien täytäntöönpanon tukemiseksi.



Tarkistus 105
Ehdotus asetukseksi
44 artikla – 1 h kohta (uusi)
	

	Komission teksti
	Tarkistus

	
	1 h.	Tarkkailijat ja ulkopuoliset asiantuntijat voivat tarvittaessa osallistua työryhmän kokouksiin yhteisymmärryksessä työryhmän jäsenten kanssa.



Tarkistus 106
Ehdotus asetukseksi
44 artikla – 1 i kohta (uusi)
	

	Komission teksti
	Tarkistus

	
	1 i.	Työryhmä ei toimi päätöksentekoelimenä. Työryhmä voi ehdottaa toimintasuosituksia virastojen ylemmälle johdolle. Virastojen edustajilla työryhmässä on neuvoa-antava rooli oman virastonsa pääjohtajiin ja ylempään johtoon nähden, ja he ovat tarvittaessa yhteydessä komissioon ja muihin sidosryhmiin saadakseen näkemyksiä ja neuvoja.



Tarkistus 107
Ehdotus asetukseksi
44 artikla – 1 j kohta (uusi)
	

	Komission teksti
	Tarkistus

	
	1 j.	Työryhmä kokoontuu vähintään kuusi kertaa vuodessa, ja vähintään yksi kokous vuodessa pidetään lähikokouksena ja on luonteeltaan strategisempi. Tarvittaessa voidaan järjestää ad hoc -kokouksia.



Tarkistus 108
Ehdotus asetukseksi
44 artikla – 1 k kohta (uusi)
	

	Komission teksti
	Tarkistus

	
	1 k.	Työryhmän jäsenet laativat ja hyväksyvät kunkin vuoden 31 päivään joulukuuta mennessä vuotuisen toimintakehyksen, jossa kuvataan suunnitelma 1 b kohdassa tarkoitettujen virastojen yhteinen terveys -mallia ja eksposomia koskevaa yhteistä työtä varten.

	
	Toimintakehykseen on sisällytettävä työryhmän tavoitteet, konkreettiset toimet ja tulokset niiden saavuttamiseksi sekä tällaisten toimien täytäntöönpanon arvioitu aikataulu, ja se rakentuu seuraavien tavoitteiden ympärille yhteinen terveys -mallin ja eksposomin osalta:

	
	a) helpotetaan strategista koordinointia sen täytäntöönpanossa;

	
	b) edistetään tutkimuksen koordinointia;

	
	c) tehostetaan valmiuksien kehittämistä;

	
	d) vahvistetaan viestintää ja sidosryhmien osallistumista;

	
	e) tuetaan yhteisten kumppanuuksien kehittämistä.



Tarkistus 109
Ehdotus asetukseksi
44 artikla – 1 l kohta (uusi)
	

	Komission teksti
	Tarkistus

	
	1 l.	Edellä 1 l kohdassa tarkoitetun toimintakehyksen on oltava johdonmukainen kunkin viraston toimeksiannon kanssa, eikä se saa estää niiden sääntömääräistä toimintaa.



Tarkistus 110
Ehdotus asetukseksi
45 artikla – 2 kohta
	

	Komission teksti
	Tarkistus

	2.	Jos virasto havaitsee seikan, joka voi aiheuttaa eroavuuksia, sen on otettava yhteyttä asianomaiseen elimeen varmistaakseen, että kaikki merkitykselliset tieteelliset tai tekniset tiedot ovat molempien käytössä, ja saadakseen selville mahdolliset erimielisyyttä aiheuttavat tieteelliset tai tekniset kysymykset.
	2.	Jos virasto havaitsee seikan, joka voi aiheuttaa 1 kohdassa tarkoitettuja eroavuuksia, sen on otettava yhteyttä toiseen asianomaiseen elimeen varmistaakseen, että kaikki merkitykselliset tieteelliset tai tekniset tiedot ovat molempien käytössä, ja saadakseen selville mahdolliset erimielisyyttä aiheuttavat tieteelliset tai tekniset kysymykset.



Tarkistus 111
Ehdotus asetukseksi
45 artikla – 3 kohta
	

	Komission teksti
	Tarkistus

	3.	Viraston ja asianomaisen elimen on toimittava yhteistyössä eroavuuden ratkaisemiseksi. Jos virasto ja asianomainen elin eivät pysty ratkaisemaan eroavuutta, ne laativat yhteisen raportin. Raportissa on esitettävä selkeästi kiistanalaiset tieteelliset kysymykset sekä yksilöitävä tiedoissa olevat merkitykselliset epävarmuustekijät ja eriävien lausuntojen taustalla olevat syyt, menetelmäerot mukaan luettuina, ja se on asetettava julkisesti saataville. Jos asianomainen elin on unionin virasto tai tiedekomitea, viraston on esitettävä yhteinen raportti komissiolle.
	3.	Viraston ja toisen asianomaisen elimen on toimittava yhteistyössä eroavuuden ratkaisemiseksi ja otettava huomioon, että tavoitteena on terveyden ja ympäristön suojelun korkea taso. Jos virasto ja toinen asianomainen elin eivät pysty ratkaisemaan eroavuutta, ne laativat yhteisen raportin. Raportissa on esitettävä selkeästi kiistanalaiset tieteelliset kysymykset sekä yksilöitävä tiedoissa olevat merkitykselliset epävarmuustekijät ja esitettävä eriävien lausuntojen taustalla olevat syyt, mukaan lukien menetelmäeroihin liittyvät syyt. Raportti on asetettava julkisesti saataville. Jos toinen asianomainen elin on unionin virasto tai tiedekomitea, viraston on myös esitettävä yhteinen raportti komissiolle.



Tarkistus 112
Ehdotus asetukseksi
46 artikla
	

	Komission teksti
	Tarkistus

	46 artikla
	Poistetaan.

	Siirretty säädösvalta
	

	1. Siirretään komissiolle [lisätään tämän asetuksen voimaantulopäivä] viiden vuoden ajaksi 29 artiklan 6 kohdassa tarkoitettu valta antaa delegoituja säädöksiä tässä artiklassa säädetyin edellytyksin. Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen tämän viiden vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin viiden vuoden kauden päättymistä.
	

	2. Euroopan parlamentti tai neuvosto voi milloin tahansa peruuttaa 1 kohdassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen.
	

	3. Ennen kuin komissio hyväksyy delegoidun säädöksen, se kuulee kunkin jäsenvaltion nimeämiä asiantuntijoita paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa38 vahvistettujen periaatteiden mukaisesti.
	

	4. Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.
	

	5. Edellä olevan 1 kohdan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kolmen kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kolmella kuukaudella.
	

	_________________
	

	38 EUVL L 123, 12.5.2016, s. 1, ELI: http://data.europa.eu/eli/agree_interinstit/2016/512/oj.
	



Tarkistus 113
Ehdotus asetukseksi
48 artikla – 1 kohta – 3 alakohta
	

	Komission teksti
	Tarkistus

	3)	Kumotaan 77 artiklan 1 kohta.
	3)	Kumotaan 77 artiklan 1 kohta ja 3 kohdan b ja c alakohta.



Tarkistus 114
Ehdotus asetukseksi
54 artikla – otsikko
	

	Komission teksti
	Tarkistus

	Arviointi
	Arviointi ja uudelleentarkastelu



Tarkistus 115
Ehdotus asetukseksi
54 artikla – 2 kohta
	

	Komission teksti
	Tarkistus

	2.	Arvioinnissa on tarkasteltava tarvetta muuttaa viraston toimeksiantoa ja tällaisten muutosten taloudellisia vaikutuksia.
	2.	Arvioinnissa on tarkasteltava tarvetta muuttaa viraston toimeksiantoa ja tällaisten muutosten taloudellisia vaikutuksia. Arvioinnissa on arvioitava myös komiteoiden toimintaa ja sitä, olisiko aiheellista yhdenmukaistaa tai mukauttaa tämän asetuksen 14 ja 15 artiklaa.



Tarkistus 116
Ehdotus asetukseksi
54 artikla – 3 kohta
	

	Komission teksti
	Tarkistus

	3.	Komissio raportoi Euroopan parlamentille, neuvostolle ja hallintoneuvostolle arvioinnin tuloksista. Tarvittaessa raportteihin sisällytetään toimintasuunnitelma ja sen aikataulu. Komissio julkaisee arvioinnin tulokset.
	3.	Komissio raportoi Euroopan parlamentille, neuvostolle ja hallintoneuvostolle arvioinnin tuloksista. Tarvittaessa raportteihin sisällytetään toimintasuunnitelma ja sen aikataulu. Komissio toimittaa tarvittaessa lainsäädäntöehdotuksen Euroopan parlamentille ja neuvostolle. Komissio julkaisee arvioinnin tulokset.



image1.png




